text:
गोहाटी. मिथिला सांस्कृतिक समन्वय समिति, गोहाटी द्वारा दू-दिन विद्यापति पर्व समारोह आयोजित कएल गेल जाहिमे पहिल दिन स्थानीय जैन भवनसँ कामख्याधरि मिथिला आ' असमिया संस्कृति-परंपराकेँ झलकबैत पदयात्राक आयोजन कएल गेल. दोसर दिन सकाल दस बजेसँ डॉ.बासुकीनाथ झाक अध्यक्षतामे "मिथिलाक नारीः अतीत, वर्तमान ओ' भविष्य" विषयपर एकटा विचारगोष्ठी भेल जाहिमे विभिन्न वक्ता लोकनि मिथिलाक नारीक दशा पर अपन-अपन विचार देलनि. निक्की प्रियदर्शिनी आ' रेवती मिश्र प्राचीनकाल सँ वर्तमानधरि मैथिलानीक गौरवमयी इतिहास आ' कीर्तिकेँ बेस प्रभावी ढंगसँ रखलनि. पंचानन मिश्रक आलेख मैथिलानीसँ संबंधित प्रायः सभ पक्षपर इजोत देइत भेटल. डॉ.अशोक कुमार मेहता मैथिलानीक त्याग आ' समर्पणक भावनाकेँ प्रकाशित करैत कहलनि जे मिथिलाक नारी केवल जनकक बेटीक रूपमे अपन कर्तव्यक पालन करैत अपन व्यक्तित्व रामक (पुरूष) पत्नीक रूपमे समर्पित करैत एलीह अछि. रत्नेश्वर झा मैथिलानीकेँ मैथिलत्वक संवाहिका ओ संरक्षिका बतौलनि. गोष्ठीक अध्यक्षता करैत डॉ.बासुकीनाथ झा कहलनि जे मिथिलामे नारीक सतत् सम्मानीय स्थान रहल आ' तैँ एकरा उचित सम्मान भेटैक. ललित कुमार झा मैथिलानीक मिथिलाक लोक जीवनपर प्रभावक व्याख्या कयलनि. कार्यक्रममे एम.के.मिश्रा एवं अरुणाभ सौरभ सेहो अपन मनतव्य रखलनि.
कार्यक्रमक दोसर चरण दुपहर तीन बजेसँ प्रारंभ भेल जकर उद्घाटन असम सरकारक, संस्कृति विभागक निदेशिका, डॉ.मधुरिमा बरुआ सेन दीप प्रज्ज्वलित कए कयलनि. कोनो मैथिली कार्यक्रममे पहिल बेर सहभागी भेल डॉ.मधुरिमा सेन विद्यापतिसँ विशेष प्रभावित प्रतीत भेलीह. ओ मिथिला आ' असमिया संस्कृतिक उत्थानक हेतु सांस्कृतिक आदान-प्रदानपर जोर देलीह. संगहि विद्यापतिक चर्चा करैत कहलीह जे पूर्वी तथा पूर्वोत्तर लोकभाषामे विद्यापतिक बेछप प्रभाव अछि. डॉ.सेन विद्यापति पदावलीक असमियामे अनुवादक आश्वासन सेहो देलनि. कार्यक्रमक अध्यक्षता करैत डॉ.बासुकीनाथ झा विद्यापतिकेँ संबंधमे कहलाह जे संस्कृतक प्रकाण्ड विद्वान होइतहुँ ओ लोकभाषामे कालजयी रचना कएलनि जे हुनका हरेक कालमे प्रासंगिक बनबैत अछि. एहि अवसरपर डॉ.बासुकीनाथ झा एवं विजय चंद्र झाकेँ प्रसस्तिपत्र एवं पाग-दोपटा पहिराय समिति द्वारा सम्मान कएल गेल. एहिसँ पूर्व आगत-अतिथिकेँ स्वागत करैत समितिक अध्यक्ष डॉ.प्रेमकांत चौधरी भवन निर्माण एवं आपसमे सौहार्दपूर्ण वातावरण निर्माणकए जीवनयापनक आह्वान कएलनि. कार्यक्रमक एहि सत्रक संचालन समितिक सांस्कृतिक उपाध्यक्ष जगनिवास झा कयलनि.
कार्यक्रमक अंतिम चरणमे सांस्कृतिक कार्यक्रम आयोजन भेल जकर शुरुआत गोसाउनिक गीतसँ भेल. तकर बाद धरोहर मंचक रमेश रंजनक नेतृत्वमे प्रस्तुत भावनृत्य कार्यक्रमकेँ जुआन केलक. फेर डॉ.नलिनी चौधरीक विद्यापति गीत पर आधारित कूची-पूड़ी नृत्य दर्शककेँ भारतीय संस्कृतिक विशिष्टता अनेकतामे एकताक आभास करौलक. असमिया कलाकार जय कुमार मेधी विद्यापतिक तीन गोट रचना पर अपन नृत्य प्रस्तुत कऽ दर्शककेँ आह्लादित केलाह. एकर अलावे गायक-कलाकार दिलीप दरभंगिया आ' पूनम मिश्र केर गीत सेहो दर्शककेँ झूमबैत रहल. कार्यक्रमक संचालन रामसेवक ठाकुर कएलनि. (Report: मिथिमीडिया ब्यूरो)
कार्यक्रमक दोसर चरण दुपहर तीन बजेसँ प्रारंभ भेल जकर उद्घाटन असम सरकारक, संस्कृति विभागक निदेशिका, डॉ.मधुरिमा बरुआ सेन दीप प्रज्ज्वलित कए कयलनि. कोनो मैथिली कार्यक्रममे पहिल बेर सहभागी भेल डॉ.मधुरिमा सेन विद्यापतिसँ विशेष प्रभावित प्रतीत भेलीह. ओ मिथिला आ' असमिया संस्कृतिक उत्थानक हेतु सांस्कृतिक आदान-प्रदानपर जोर देलीह. संगहि विद्यापतिक चर्चा करैत कहलीह जे पूर्वी तथा पूर्वोत्तर लोकभाषामे विद्यापतिक बेछप प्रभाव अछि. डॉ.सेन विद्यापति पदावलीक असमियामे अनुवादक आश्वासन सेहो देलनि. कार्यक्रमक अध्यक्षता करैत डॉ.बासुकीनाथ झा विद्यापतिकेँ संबंधमे कहलाह जे संस्कृतक प्रकाण्ड विद्वान होइतहुँ ओ लोकभाषामे कालजयी रचना कएलनि जे हुनका हरेक कालमे प्रासंगिक बनबैत अछि. एहि अवसरपर डॉ.बासुकीनाथ झा एवं विजय चंद्र झाकेँ प्रसस्तिपत्र एवं पाग-दोपटा पहिराय समिति द्वारा सम्मान कएल गेल. एहिसँ पूर्व आगत-अतिथिकेँ स्वागत करैत समितिक अध्यक्ष डॉ.प्रेमकांत चौधरी भवन निर्माण एवं आपसमे सौहार्दपूर्ण वातावरण निर्माणकए जीवनयापनक आह्वान कएलनि. कार्यक्रमक एहि सत्रक संचालन समितिक सांस्कृतिक उपाध्यक्ष जगनिवास झा कयलनि.
कार्यक्रमक अंतिम चरणमे सांस्कृतिक कार्यक्रम आयोजन भेल जकर शुरुआत गोसाउनिक गीतसँ भेल. तकर बाद धरोहर मंचक रमेश रंजनक नेतृत्वमे प्रस्तुत भावनृत्य कार्यक्रमकेँ जुआन केलक. फेर डॉ.नलिनी चौधरीक विद्यापति गीत पर आधारित कूची-पूड़ी नृत्य दर्शककेँ भारतीय संस्कृतिक विशिष्टता अनेकतामे एकताक आभास करौलक. असमिया कलाकार जय कुमार मेधी विद्यापतिक तीन गोट रचना पर अपन नृत्य प्रस्तुत कऽ दर्शककेँ आह्लादित केलाह. एकर अलावे गायक-कलाकार दिलीप दरभंगिया आ' पूनम मिश्र केर गीत सेहो दर्शककेँ झूमबैत रहल. कार्यक्रमक संचालन रामसेवक ठाकुर कएलनि. (Report: मिथिमीडिया ब्यूरो)


c: text/html

text:
सुनसरी जिला
सुनसरी जिला (अङ्ग्रेजी: Sunsari District सुनु (सहायता जानकारी)) नेपालक पूर्वाञ्चलक कोशी अञ्चलमे रहल अत्याधिक जनघनत्व भेल जिला छी । ए जिलाके दक्षिणमे भारत, पूरबमे मोरङ जिला, उत्तरमे धनकुटा जिला आर पश्चिममे सप्तकोशी नदी सप्तरी जिलासँ छुटल अछि। इनरुवा ए जिलाके सदरमुकाम छि । १२५७ बर्ग कि.मि. क्षेत्रफल रहल ए जिलामे करिब ७ लाख लोगके बसोबास अछि। अधिकांश भाग तराईमें रहल सुनसरी जिलाबासीके मुख्य पेशा कृषि छि। धान, गहुँ, दलहन, तेलहन संगे उखु, जूट आर खैनी सेहो यी जिलामे उत्पादन होएत अछि। सुनसरी जिला दक्षिणमे समुद्र सतहसँ १५२ मिटर आर उत्तरमे ९१४ मिटर उचाईमें रहल अछि। यी जिलामे मुख्यतयाः राई, लिम्बू, बाहुन, क्षेत्री, थारू,सतार आदि जनजातिके बसोबास अछि।
जिलाक नामाकरण[सम्पादन करी]
ई जिलाक नामाकरण भरौल गाउँ विकास समिति क्षेत्रक चारकोसे झाडीसँ उत्पत्ति भेल सुनसरी नदीक नाम सँ भेल अछि । ई नदी भरौल, बक्लौरी, सिंगिया, भोक्राहा, नरिसंह, जल्पापुर होएत भारततर्फ बहैत अछि ।
भौगोलिक अवस्था[सम्पादन करी]
- अक्षांशः २६० २३" उत्तरसे २६० ५५" उत्तर धरि
- देशान्तरः-८७० ५" पूरवसे ८७० १६" पूरव धरि।
- सिमाना: पूरव मोरङ जिला, पश्चिम सप्तरी जिला आर उदयपुर जिला (कोशी नदी), उत्तर धनकुटा जिला (भेडेटार), आर दक्षिण भारतके विहार राज्य परैत अछि।
- क्षेत्रफल:१,२५७ वर्ग कि.मि.
- औसत लम्वाई : पूरवके बुढी नदी से पश्चिमके कोशी नदीतकके लम्वाई ४४ कि. मि.
- औसत चौडाई: उत्तरके भेडेटार से दक्षिणके बुढीखोलातकके चौडाई ४५ कि.मि.
- भौगोलिक विभाजन: १. उत्तरके पहाडी प्रदेश २. मध्यभागके भावर प्रदेश आर ३. दक्षिणके समथर भुमि।
- स्थानीय निकायः जिलामे ४९ टा गा.वि.स. तथा ३ टा नगरपालिका परैत अछि।
सुनसरी जिला महाभारत पर्वत श्रृङ्खला, चारकोसे जङ्गल आर तराईक उर्वर भागसभ मिलकर बनल अछि।ई जिलाक भौगोलिक वनावट उत्तरक पहाडी प्रदेश, मध्यभागक भावर प्रदेश आर दक्षिणक समथर भुमि सहित मुख्य तीन भागम विभाजन करने अछि।
प्रमुख नदी ताल तलैयासभ[सम्पादन करी]
सुनसरी जिलाक प्रमुख नदी तथा ताल तलैयासभम सप्तकोशी, कोकाहा, सुनसरी, बुढी, सेउती, सर्दु, खेतीखोला, टेंग्रा, पकलीखोला, दचकिचा, पटनाली, गडन खोला अवस्थित अछि।
प्रमुख धार्मिक स्थलसभ[सम्पादन करी]
बराहक्षेत्र, दन्तकाली, पिण्डेश्वर, बुढासुब्बा, शिवजट्टा, रामधुनी, विष्णुपादुका चतारा आर सभ।
पर्यटकीय क्षेत्र[सम्पादन करी]
चिमडी दह, भेडेटार, ठिंगेढुंगा, कोशी टप्पु वन्यजन्तु आरक्ष, एभरेष्ट विज्ञान केन्द्र।
व्यापारिक महत्वक स्थानसभ[सम्पादन करी]
जिलाक प्रमुख व्यापारिक महत्वक स्थानसभमा धरान उपमहानगरपालिका, इटहरी उपमहानगरपालिका, इनरूवा, दुहवी, खनार झुम्का महेन्द्रनगर हरिनगरा आर सभ अछि। प्रमुख रूपम दैनिक तथा साप्ताहिक, हाट बजार लागेत स्थानसभ निम्नानुसार अछि:
जिलागत निर्वाचन क्षेत्र अन्तर्गत सुनसरी जिला कऽ नक्सा[सम्पादन करी]
निर्वाचन आयोग (नेपाल) द्वारा निर्धारण कएल गेल, जिलागत निर्वाचन क्षेत्र अन्तर्गत सुनसरी जिला कऽ नक्सा नीचा देल गेल अछि। [२]
सन्दर्भ सामग्रीसभ[सम्पादन करी]
- ↑ Household and population by districts, Central Bureau of Statistics (CBS) Nepal
- ↑ निर्वाचन आयोग नेपाल, निर्वाचन आयोग नेपाल कऽ आधिकारिक वेबसाइटमे उपलब्ध नक्सा.
- केन्द्रीय तथ्याङ्क विभाग

robotstxt: allowed

filter: keep


text:
- 7 सितंबर स’ दौड़य लागत मेट्रो ट्रेन
- दिल्ली मेट्रोक एक कोचमे 50 लोकनि बैसि सकताह
- समयमे सेहो बदलाव भ’ सकैत अछि
bn
कोरोना वायरस केर बढ़ैत मामिला स’ निपटबाक लेल मेट्रो सेवाके 22 मार्च स’ बंद क’ देल गेल छल. आब अनलॉक-4 मे केंद्र सरकार मेट्रो सर्विस शुरू करबा के मंजूरी द’ देलक अछि. 7 सितंबर स’ मेट्रो ट्रेन एक बेर फेर पटरी पर दौड़ैत नजरि आओत. एकर सभ स’ बेसी लाभ दिल्लीमे रहयवला लोकनिके होयत. एहिठाम बेसी लोक मेट्रोमे यात्रा करैत अछि. शीघ्रहि स्वास्थ्य मंत्रालय दिस स’ एसओपी सेहो जारी कयल जायत, जाहिमे मेट्रो ट्रेनके चलाओल जयबाके ल’ क’ आवश्यक दिशा-निर्देश जारी कयल जायत.
मेट्रोक लेल स्टैंडर्ड ऑपरेटिंग प्रोसिजर (SOP) तैयार करबाक लेल यूनियन हाउसिंग एंड अर्बन अफेयर्स मिनिस्ट्री 1 सितंबरके बैसक बजओलक अछि। एहिमे देशक सभ 17 मेट्रो रेल कॉरपोरेशनक मैनेजिंग डायरेक्टर्स शामिल होयताह। एहि बैसकमे तय होयत जे मेट्रोमे यात्री लोकनिक यात्रा कोना सुरक्षित कयल जाय?
दिल्ली मेट्रो रेल कॉरपोरेशन (डीएमआरसी) केंद्र सरकारक फैसलाक स्वागत कयलक अछि। ट्विट क’ कॉरपोरेशन कहलक अछि जे एसओपी जारी होयबाक बाद आगू लोकल लेवल पर आन फैसला लेल जायत। यद्यपि डीएमआरसी शनिदिन न्यूज एजेंसीके बतओने छल जे मेट्रो शुरू करबाक लेल कतेको तरहक सावधानी राखल जायत। एकरा अनुसार एक कोचमे 50 टा लोक स’ बेसी नहि बैसि सकताह. टाइमिंगमे बदलाव, टिकट काउंटरके मैनेज करब सन बात शामिल छल।
इ अछि किछु महत्वपूर्ण विन्दु-
- मेट्रो भोर 6 बजेक बजाय 7:30 बजे स’ चलत आ रातिमे 11:30 केर बजाय 10 बजे बन्न भ’ जायत मेट्रो स्टेशन।
- भीड़के नियंत्रित करबाक लेल मेट्रो स्टेशन सभ पर 40% गेट टा खोलल जायत.
- सभके कम स’ कम 2 मीटरक सोशल डिस्टेंसिंग राखय पड़त.
- सभके फेस मास्क पहिरय पड़त.
दिल्ली मेट्रो रेल कॉर्पोरेशन बतौलक अछि जे अनलॉक 4.0 केर दिशा-निर्देशक अनुसार, दिल्ली मेट्रो 7 सितंबर स’ अपना सेवाके पब्लिकक लेल शुरू क’ देत। मेट्रो पर एसओपी जारी होयबाक बाद मेट्रो सर्विस स’ जुड़ल बाकी जनतब सार्वजनिक कयल जायत.
एहि शहरमे मेट्रो चलाओल जाइत अछि
दिल्ली, मुंबई, बेंगलुरु, चेन्नई, हैदराबाद, लखनऊ, जयपुर आ कोलकाता।
मेट्रो शुरू करबाक लेल सभ स’ पहिने पश्चिम बंगालक मुख्यमंत्री ममता बनर्जी आ फेर दिल्लीक मुख्यमंत्री अरविंद केजरीवाल मांग कयने छलाह. दुनू प्रधानमंत्री नरेंद्र मोदीके चिट्ठी लिखि क’ मेट्रो शुरू करबाक अनुमति मांगने छलाह।
दिल्लीक मुख्यमंत्री अरविंद केजरीवाल केंद्र सरकारक मेट्रो सर्विस शुरू करबाक केंद्र सरकारक फैसलाक स्वागत कयलनि अछि. ओ कहलनि जे हमरा खुशी अछि जे मेट्रोके 7 सितंबर स’ शुरू करबाक अनुमति देल गेल अछि.


text:
नवका- पुरनका लेख सर्च करु...
मिथिला सं मिशन बिहार
कांग्रेस के युवा नेता राहुल गांधी के मिशन बिहार आ ऑपरेशन बिहार जे कहिऔ... शुरू भ गेल अछि. हुनकर एहि मिशन के शुरूआत ओहि ठाम सं भेल अछि जतय सं राष्ट्रपिता महात्मा गांधी अपन चंपारण सत्याग्रह शुरू कएने छलखिन्ह. पश्चिम चंपारण के भितिहरवा गांधी आश्रम मे गांधीजी के मूर्ति पर फूल माला चढ़ा अपन अभियान के श्रीगणेश कएलखिन्ह. एहि अवसर पर भारी भीड़ जमा छल. राहुल गांधी सं मिलय लेल लोकसभ आतुर छलाह. राहुल जी कार्यकर्ता आओर कए लोक सं मिलबो कएलखिन्ह. एहिठाम ओ कहलखिन्ह जे हुनकर पार्टी कांग्रेस आब बिहार मे एकसरे चुनाव लड़त. ओ युवा सभ के राजनीति मे आबय के सेहो कहलखिन्ह आओर एकटा नवका बिहार बनाबय के आह्वान कएलखिन्ह. राहुल गांधी कहलखिन्ह जे बिहार के विकास चाहय छी त कांग्रेस के सरकार लाउ आओर दूनु ठाम कांग्रेस के सरकार रहत त प्रदेश के नीक विकास होएत.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
मैथिली साहित्याकाशक एकटा जगमगाइत तरेगन टूटि गेल. मैथिलीक अंगनाक महाप्रकाश मेझा गेल. मैथिलीक वरिष्ठ कवि, कथाकार महाप्रकाशक निधन दिल्लीक सफदरगंज अस्पतालमे भऽ गेल. ओ पछिला डेढ़ माससँ गंभीर रूपसँ बीमार छलाह. महाप्रकाशक असामयिक निधनसँ संपूर्ण मैथिली जगत मर्माहत अछि. मैथिलीक एहि कलमसेवीकेँ मिथिमीडिया दिससँ श्रद्धांजलि. आउ देखी जे महाप्रकाशकेँ श्रद्धांजलि देइत मैथिली साहित्यकार लोकनि कोना मोन पारि रहल छथि—
> महाप्रकाश हमर प्रिय कवि छलाह. ओ अत्यंत सज्जन व्यक्ति छलाह संगहि ओ स्वाभिमानी सेहो छलाह. ओ कहियो शक्तिशाली वर्गसँ किछु याचना नहि केलनि. महाप्रकाश हमरा सभक बीच नहि छथि से अत्यंत दुखद समाचार अछि.
> महाप्रकाश हमर प्रिय कवि छलाह. ओ अत्यंत सज्जन व्यक्ति छलाह संगहि ओ स्वाभिमानी सेहो छलाह. ओ कहियो शक्तिशाली वर्गसँ किछु याचना नहि केलनि. महाप्रकाश हमरा सभक बीच नहि छथि से अत्यंत दुखद समाचार अछि.
— प्रो.उदय नारायण सिंह 'नचिकेता'
> सुकांत, सुभाषचंद्र यादव आ महाप्रकाश आधुनिक मैथिली साहित्यकेँ एकटा नव आयाम देलनि. हुनक रचनाक शिल्प आ भाषाक प्रवाह बेछप अछि. ओ एकटा समर्थ कथाकारक संगहि संवेदनशील आ प्रखर कवि छलाह. ई क्षति अपूरणीय अछि.
— रामलोचन ठाकुर
> महाप्रकाश ओह...महाप्रकाशक कविता हमरा सदति प्रभावित करैत रहल. ओ आंतरिक रूपेँ लेखन दिस सदति सक्रिय रहलाह मुदा बाहरी आडंबरसँ परहेज रहनि. महाप्रकाश हमर बहुत पुरान मित्र छलाह आ ओ पटना मे हमरा अपन पहिल मित्र मानैत छलाह. हुनक निधन हमरा लेल व्यक्तिगत क्षति अछि.
— डॉ.रमानंद झा 'रमण'
> मैथिली साहित्य केर बड़का क्षति. ओहू सं बेसी समाज एक नीक मनुक्ख कें गमओलक. हेल्थ कें केयर नहि केलकै. दोसरा लेल हरान रहैत छलैक. हमरा आओर बेसी कचोटैत अछि जे साहित्य अकादेमी अवार्ड घोषणाक बाद ओ एक अखबार कें हमरा विषय मे कहने छल. रजनी दी कहैत छल हमरा. हम नहि बुझि सकलियइ जे एहन अवस्था मे अछि. चुप्प होयबाक छलैक त' चुप्पे चल जाइत. मैथिली कें ओकरा सं बहुत आस छलैक. — शेफालिका वर्मा
> महाप्रकाश मात्र साहित्यकार नहि छलाह अपितु ओ दिलेर आ सचेत इंसान सेहो छलाह. ओ ने अपने भसिआइत छलाह आ ने किनको भसिआयब हुनका पसिन पड़ैत छलनि. हुनकर लेखनमे जीवन-दर्शनक सूक्ष्म आ व्यावहारिक चिंतन भेटैछ. हमरा हुकासँ पछिला डेढ़ दशकसँ परिचिति छल. संबंध ततेक प्रगाढ़ जे ओ हमरा मित्रवत मानैत छलाह आ हम हुनका पितृवत मानैत छलहुँ. हुनक मौलिक चिंतनसँ सदति सिखबा लेल भेटैत छल. आब जखन ओ हमरा सभक बीच नहि रहलाह तऽ बेर-बेर मोनमे एक्केटा पश्चाताप भऽ रहल अछि जे नवारंभ प्रकाशनसँ प्रकाशित होमय बला हुनकर कथा-संग्रह' हुनका हाथमे नहि दऽ सकलहुँ. — अजित कुमार आजाद
> बहुत पैघ व्यक्तिगत क्षति अछि हमरा लेल. ओ बुझू तऽ हमर परिवारक सदस्य छलाह. एहिसँ बेसी एहि विषयमे कोनो बात करबाक स्थिति मे नहि पाबि रहल छी अपनाकेँ एखन. — गौरीनाथ
> महाप्रकाशक अवसान मैथिली साहित्य लेल वास्तवमे बड्ड नमहर क्षति अछि. बड्ड कम साहित्यकार एहन होइत छथि जे भाषामे ताकति भरबा मे सक्षम होइत छथि. महाप्रकाश ताहिमे एकटा सशक्त हस्ताक्षर छलाह. ई मात्र कहबा लेल नहि बल्कि वास्तवमे अपूरणीय क्षति अछि. — तारानंद वियोगी
> महाप्रकाश जीक गेला सं मैथिली कें जे क्षति भेल तकर पूर्ति भइये नै सकै छै. अपना सभ एकटा मुहफट आर बेलाग बजनिहार सं अलग भए गेलहु. कएक भेंट-घांट अछि हुनका सं. हमर नाना जी रहथि हुनका नने कहैत रहियनि आर ओ नाती बाबू, कतेको बेर नया बाजार केर हुनक डेरा पर भोर जइयइ त' सांझे घुरियइ. 2010 मे हुनका लग अपन मैथिली कविता सभ लए पहुचल रही डमी बुक...कहलियनि एहि संग्रह केर नाम संभवामि रखने छी, ओ तुरत कहलनि जे नाम बदल एकर...जखन 'एतबे टा नहि' कविता लिखलहु...हुनक सुझाव रहनि जे 'यैह नाम राख....' बहुत नीक जकाँ पढ़ने रहथि आर ओही संग्रह मे किछु शब्द पर सेहो हुनका आपत्ति रहनि हुनकर आदेशक पालन करैत खांटी गाम घर केर भोगल कविता आर जीयल शब्द देने रही...बहुत रास चीज़ अपन ओही अभिभावक केर छत्रछाया मे सिखने छी.
— अरुणाभ सौरभ
> महाप्रकाश चल गेलाह...मैथिली साहित्यक क्षति भेल. जतय धरि हम बुझै छी...हुनक मूल्यांकनक खगता अछि. एहन सुच्चा साहित्यिक कें चल जायब दुखित करैत अछि. — अनमोल झा
Maithili News, Mithila News, Maithili Sahityakaar, Mahaprakash, Maithili, Mithila State


text:
पितृ पक्ष पंद्रह दिनक ओ अवधि(पक्ष/पख) अछि जाहिमें हिन्दू लोक सभ अपन पितर के श्रद्धापूर्वक स्मरण करैत आओर हुनका पिण्डदान करैत छथिन।एकरा सोलह श्राद्ध ,महालय पक्ष ,अपर पक्ष आदि नाम सँ सेहो जानल जाइत छैक। गीता जीक अध्याय९ श्लोक२५ के अनुसार पितर पुजै वाला पितर सभकेँ ,देव पुजै वला देवता सभकेँ आओर परमात्मा पुजै वला परमात्मा सभकेँ प्राप्त होइ छथिन्ह।
अर्थात मनुष्य के हुनके पूजा करबाक लेल कहल जाइत छैन जिनका पाबै लेल चाहैत छथिन्ह।अर्थात समझदार के लेल इशारा समझ सकै छैथ की परमात्मा के प्राप्त केनाइ ये श्रेष्ठ अछि।अतः अन्य पूजा छोइड़ कअ सिर्फ परमात्मा केर पूजा करू।
अनुयायी:- हिंदू
प्रकार :-हिन्दू
उत्सव:-15 दिन
अनुष्ठान:- श्राद्ध
पितर सभकेँ श्रद्धापूर्वक स्मरण आरंभ भद्रप्रद के पूर्णिमा सँ सवरप्रित अमावास्या
हिन्दू धर्मक मार्केंडेय पुराण(गीता प्रेस गोरखपुर से प्रकाशित पेज 237 पर अइछ)
मेँ सेहो श्राद्ध के विषय मेँ एकटा कथा के वर्णन मिलै छै जइमे एकटा रुचि नामक ब्रम्हचारी साधक वेद केर अनुसार साधना कअ रहल छलाह
जहन ओ 40 वर्षक भेलाह तहन हुनकर 4 पूर्वज जे मनमाना आचरण अ शास्त्र विरुद्ध साधना करि क पितर बैन गेल रहथिन आओर कष्ट भोगैत देखाई देलखिन,पितर सभ हुनका कहलखिन की बेटा रुचि शादी करवाक हमर श्रद्ध निकालल करअ ,हम दुखी भ रहल छि।अइ पर रुचि ऋषि कहलखिन जे पित्रमहो वेदमें क्रिया या कर्म कांड मार्ग के मुर्खक साधना कहल गेल।फेर आहाँ हमरा कियाक ओइ गलत राह पर लगा रहल छी।अइ पर पितर सभ कहलखिन्ह कि बेटा आहाँक बात सत्य अछि की वेद में पितर पूजा,भूत पूजा संगे संगे देवी देवता केर पूजा के सेहो अविधा कहल गेल ऎछि।


text:
मैथिली रंगमंचक प्रख्यात निर्देशक, नाटककार आर कवि कुणाल जीक मूल नाम थीक- शिव नारायण झा। सन 1951 में मधुबनी जिला अंतर्गत पालीमोहन में हिनकर जन्म भेल छल। शैक्षणिक रुप में विज्ञान में स्नातक कुणाल जी बहुप्रतिभाशाली व्यक्तित्वक धनी छैथ आ मां मैथिली के सेवा में अपने आप के रमा लेने छथि। कवि के रुप में कुणाल जीक महत्वपूर्ण रचना में “ मीताक नाम”(1982 में प्रकाशित मैथिली काव्य संग्रह), “समय संदर्भ”(अंतिका में प्रकाशित पैघ कविताक संग्रह) उल्लेखनीय अछि। संगहि, कुणाल जीक प्राय 100 से बेसी मैथिली कविता विभिन्न पत्र-पत्रिका में प्रकाशित भेल अछि। कुणाल जी रेडियो आ दूरदर्शन पर कतेको रासे कवि सम्मेलन में भाग लेने आ कविता पाठ केने छथि । कविताके अतिरिक्त, विभिन्न पत्रिका में कुणाल जीक दू दरजन सं बेसी विहिनी कथा (लघु कथा)क प्रकाशन भेल अछि।
नाटककार के रुप में कुणालजीक प्रसिद्ध मैथिली नाट्यकृति में “ चेतनाक स्वर” (लोक-वेद पत्रिका में प्रकाशित), “चालिस चोर आ गोनू झा उर्फ़ ज्ञान झाक खिस्सा” (गोनू झाक खिस्सा पर मैथिली नाटक, भंगिमा में प्रकाशित) , “कुसुम सलहेस”( लोक महाकाव्य राजा सलहेस पर आधारित नाटक, अंतिका में प्रकाशित),”विदापत” (वहुविख्यात महाकवि विद्यापतिक जीवन आ कृति पर आधारित विदापत शैलीक नाटक, अंतिका में प्रकाशित), “चरित सुखांत” (महाभारत के उप-पाठ्य में उद्धृत चारिटा दृढ़ निश्चयी आ इच्छा-शक्तिशाली चारिटा नारि पर चारिटा नाटकक संग्रह, “मिथिला दर्शन” में प्रकाशित), “घोघो रानी”(बाल नाटक, “जखन तखन” में प्रकाशित)। अनेकानेक पत्रिकामें कुणाल जीक लगभग एक दर्जन लघु नाटक आ रेडियो नाटक प्रकाशित भेल अछि।
कुणाल जी के हिन्दी में नाटक लिखबाक श्रेय सेहो प्राप्त छनि। हिन्दी नाटक में “ बर्बरीक उवाच” (भीम-हीडिम्बा पुत्र बर्बरीकक पौराणिक कथा पर आधारित आधुनिक नाटक), ‘वैशाली (आम्रपालीके समयक इतिहास पर आधारित नाटक)’, “श्वेता” (इच्छाधारी नागक कथा पर आधारित संगीत नाटक), “चलो एक बार फ़िर से” ( नर-नारी सह संबंध तथा जीवन-क्षणक महत्व पर नाटक) आदि किछु नाम अछि।
नाटक (रुपान्तरण, मैथिली) में “रुक्मिणी हरण” (1990 में संगीत नाटक अकादमी द्वारा आयोजित जोनल थियेटर में प्रस्तुतीकरण लेल पं गोबिन्द झाक नाटक के किर्तनिया फ़ॉरमेट में रुपांतरित), ‘सीतायण’ (सोमदेव जी द्वारा लिखित नाटक के किर्तनिया फ़ॉरमेट में रुपांतरित), “लोरिकायन” (कुमार शैलेन्द्र जी द्वारा लिखित लोक-काव्य लोरिक पर आधारित नाटक के किरतनिया फ़ॉरमेट में रुपान्तरित), “ परिजात हरण” (आजुक समयक संवेदनाक संग रुपान्तरित उमापति (15वीं शताब्दीक) केर किरतनिया नाटक) किछु नाम अछि।
मैथिली थियेटर में कुणाल जीक अवदान
कुणाल जी 1975में कोलकाता (तहिया कलकत्ता) सं अपन रंगकर्मी जीवनक प्रारंभ करैत लगभग दू दर्जन नाटकक निर्देशन केने छथि।मैथिली में “चैम्बर नाटक” नामक एकटा सुन्दर नाट्य प्रस्तुति के जन्म देबके श्रेय कुणाल जीके छनि आ अहि श्रॄंखला के लेल प्राय: 12टा स्क्रिप्ट लिखने छलाह आ अही सिरीज में 200सं बेसी शो कायल गेल।
कुणाल जी मिथिला के प्रसिद्ध किर्तनिया नाटक (14वीं शताब्दी के प्रारंभ सं 19वी शदी के मध्य तक) के पुनरुद्धार करैत अहि नाट्य रुप के प्रायोगिक एवं सैद्धान्तिक रुप में स्थापित करैत नीक जका स्थापित केलनि अछि। बिहार के थियेटर फ़ॉर्म आर थियेटर के लोक फ़ॉर्म पर कुणाल जीक खूब नीक अध्ययन आ सुन्दर प्रयोग अछि। अनेकानेक प्रशिक्षु के 1995 सं थियेटर आ किर्तनिया शैली के नाट्य- अभिनय आर आम थियेटर पर प्रशिक्षण दय रहल छैथ जाहिमें सं कतेको गोटे के प्रशिक्षण के लेल भारत सरकर के दिस सं स्कॉलरशिप भेटल छनि। मई 1995 में संगीत नाटक अकादमी, नई दिल्ली द्वारा MCPA, मुम्बई में आयोजित थियेटर निर्देशक वर्कशॉप के लेळ हिनकर चुनाव कायल गेल छलनि। कुणाल जी बिहार शिक्षा परियोजना, संगीत नाटक अकादमी, इप्टा, सांगीत आ नाटक प्रभाग, भारत सरकार आ अन्य द्वारा आयोजित विभिन्न कार्यशाला में “रिसॉर्स पर्शन”(एक्सपर्ट) छैथ।
किर्तनिया एवं लोक-थियेटरक प्रयोग- अहि शॄंखला में कुणाल जी द्वारा कतेक रासे नाट्यक प्रस्तुति कयल गेल अछि ।“रुक्मिणी हरण“ नाटकक पहिल प्रस्तुति (4 अगस्त 1990) संगीत नाटक अकादमी, नई दिल्ली द्वारा जोनल थियेटर के लेल कायल गेल छल। बाद में अकर प्रस्तुति पटना, कोलकाता, बोकारो, बिराटनगर, मधुबनी आ आन जागह पर सेहो भेल छल। “ चालीस चोर आ गोनू झा”क पहिल प्रस्तुति (4 अगस्त 1993) में भेल छल जेकि संगीत नाटक अकादमी, नई दिल्ली द्वारा प्रायोजित छल आ बाद में पटना, सहरसा तथा आन स्थान पर अकर प्रस्तुतीकरन कायल गेल छल। ई नाटक फ़ॉक-फ़ॉर्मक (किरतनिया रुप में भांट/पमरिया) एक प्रकारक नीक प्रयोग छल। सीतायण” (पहिल प्रस्तुति 29 अप्रैल 1997) सेहो संगीत नाटक अकादमी, नई दिल्ली द्वारा प्रायोजित छल आ 5 बेर आरो प्रस्तुति कायल गेल। ई नाटक लीला आ नौटंकीक एकटा मिश्रण छल। मानव संशाधन विकास मंत्रालय, भारत सरकार द्वारा प्रायोजित नाटक “कुसुम सल्हेश” आ “ लोरिकायण” (पहिल प्रस्तुति क्रमश: 29 अप्रैल 1997आ 4 अगस्त 1999 ) पटना,उड़िसा एवां आन अकतेम ठाम अकर प्रस्तुति भेल छल। ई दुनू नाटक लोक-नाट्य के नाच शैली के साथ एक प्रयोग छल। मानव संशाधन विकास मंत्रालय, भारत सरकार द्वारा प्रायोजित नाटक “विदापत” (पहिल प्रस्तुति 2002) किर्तनिया शैली में नाचक एकटा प्रयॊग छ्ल।“परिजात हरण’ जकर पहिल प्रस्तुति 4 अगस्त 2006 के भेल, संगीत नाटक अकादमी, नई दिल्ली द्वारा कायल गेल। बाद में अहि नाटकक मंचन पटना, बेगुसराय, नई दिल्ली आर तेजपुर (गुवाहाटी) में कायल गेल। 21/05/2007 धरि अहि नाटक के 8 बेर मंचन भए चुकल अछि। “बाबाक संस्कार”(पहिल प्रस्तुति 29 दिसंबर 2006)केर मंचन भारत सरकार के संस्कृति विभाग द्वारा प्रायोजित छल। ई नाटक लोक-नाट्य के पमरिया शैली अछि।
कुणाल जी हीरावल के लेल (2टा नाटक) आ अक्षरा आर्टस के लेळ (2टा नाटक) हिन्दी नाटक के निर्देशन केने छैथ।
नाट्य-प्रलेख़ (Theatre Documentation)
कुणाल जी “रुक्मिणी हरण” आ “सीतायण ‘केर नाट्य संगीतक ऑडियो कसेट आर पमरिया (मिथिला के ले लोक नर्तक) के कला पामरा , आर ‘सीतायण’ केर विडियो प्रलेख तैयार केने छैथ।
पुरस्कार आ सम्मान
कुणाल जीके हुनकर कला आर साहित्यिक कर्मशीलता के लेल कतेक रासे सम्मान भेटल छैन। “बर्बरीक उवाच्” नाटक लेल कुणाल जीके “मोहन राकेश सम्मान” के प्रथम पुरस्कार भेटल छैन। 2011में चेतना समिति द्वारा पटना में हिनका थियेटर में लाइफ़ टाईम अचिवमेंटक चेतना सम्मान सं सम्मानित कायल गेल अछि। कुणाल जी EZCC, कोलकाता के गवर्निंग बॉडी के बिहार सं नामित सदस्य छैथ।
विडियो डॉक्यूमेंटरी आ सीरियल
कुणाल जी CIIL, मैसूर के लेल “VIdyapati and His Influence on Bangla” नामक अंग्रेजी में एक घंटाक डॉक्यूमेंटरी फ़िल्म आ बिहार संगीत नाटक अकादमी के लेल “मिथिला का संस्कार गीत” नामक हिन्दी में एक घंटाक डॉक्यूमेंटरी, कला एवं संस्कृति विभाग, बिहार सरकार के लेल” मिथिला पेंटिंग” पर आधा घंटाक फ़िल्मक के निर्माण केने छैथ।“ मिथिला के सांस्कृतिक धरोहर’ पर 13 एपिसोडक डॉक्यूमेंटरी निर्माणक कार्य चलि रहल अछि। कुनाल जी डीडी, पटना सं प्रसारित होमय बला मैथिलीक पहिल टेलि-सीरियल “ नैन न तिरअपित भेल” क पटकथा, संवाद लेखन आ सफ़ल निर्देशन (53 सं 78 ऎपिसोड तक) केने छैथ । “मधुरमणि” आ ‘के सूप के चलनी” नाम के दूटा लघु फ़िल्मक पटकथा आ संवाद लिखने छैथ। कुणाल जी एखन एकटा प्रस्तावित मैथिली फ़िल्म आ एकटा मेगा सीरियल पर काय़ कय रहल छैथ आ जल्दिये ई फ़िल्म आ सीरियल देखबाक भेटत।- By Bhaskar Jha
कुनाल जीके बारे में के की कहलाहः==
Jitendra Jha Jitu
-great theathre perseon.....maithili natak me kirtaniya shaili ko lekar kam kia hai.....accha aadme...helpful..jab ve maithili ntako ki baat hoge..imko charcha hoge hi...maithili serial ke director.....hamre gurudev..sabse kamal ka natak jike chalte inhe pure desh me khyati mili rukmini haran aaur barbarik uvaach hindi play ke lea mohan rakesh award se sammanit ve kia gaya..
Murli Dhar
ः= हं.. अहि फोटो के देख क हमरा मोन पडल..हिनका सन्दर्भ मे हमरा अनुज संजीव पूनम झा(अभिनेता) द्वारा ग्यांत भेल...संजीव जी के बेड पर एकटा बिहार दिवस (शताब्दी वर्श)क स्मारिका पड्ल रहैन हम पलटवैत रही तखन संजीव श्री कुनाल जी के सन्दर्भ मे बताव लगलैथ हमरा हिनका बारे मे जाइन क आत्मिक प्रसन्ंता भेल हिनका सं एहो आशा अछि जे मिथ्लाक लोक संसक्रिति सों जुडल आर कलात्मक धरोहर जे प्राय: विलुअप्त भ रहल अछि खोजबिन करताह. हिनकर द्रिढता, कर्मठता, खोज, अनुसन्धान् के सलाम.
Sanjeev Poonam Mishra jinkar......kaaj har samay biloop hoyat cheej par rahlain......hinkar documentery mithila ke sanskaar geet aa vidyapati kaafi lokpriye bha rahal aich.......hinka baare me jaainek lel ahan ke lama adhyaan kara parat........we salute sir। Suruchi Verma hamare guru jinke disha nirdeshan me maine kam kia aaur aaj jo ve safalta mili hai chote se unhi ke den hai..maine unke sath vidyapati ..vaishali kai natak kea ,,he is a nice person..salute guru ji ko... Shubh Narayan Jha je apan nenpane sa rangkarm hetu jeevan samarpit kene chouthapan tak pahoonch gel ho hoonka hetu ham sab ki kahbain aa ki likhbainh. Jakhan maithili natak apan gamaiya paridhi sa bahar niklalo nai chhal aa kolkata me Bau Shahaiv choudhry dwara maithili natak kenav swaroop nirman bha rahal chhal ta patna Maithili Natakak adhunik swaroop ke nirman me gambhita sa karya prarambh karai bala Kunalji Batuk Bhai urf CHHATRANAND SINGH JHA ke sang aa Kumar Shailendra tatha Kumar Gagan ewan ewan tesar kumar Keshav eetyadik sang je BHANGIMA sanstha dwara maithili natak ke ekta nav uchay delaith ,kiyo maithili natak premi nai bisair sakait aichh. o Maithili Me Natak ke ete ras prayog aa vividhta dwar vibhinna prakar ke natak abhinit aa nirdeshit kelaith je nischite maithili natakakduniya me ekta nik bhandar bha gel aichh. ona ham je hoonak natak dekhne chhee oi me Umapati Upadhyay rachit kirtaniya natak PARYAT HARAN le nai bisair sakait chhee/ ekkou ta charitra me katau lais matra kami nai jakhan ki kam sa kam panch hajar shal pahile ke paripekshhya me avdharit ee natak jahi me vartman me samkalin yuva abhinata ,e sab sa besi sambhavna bala abhineta Snjeev Mishra Krisnak ohen dohri charitrak bhumika jahi me satyabhama ewang rukminik bich chakki ke do pat me fansal hasait muskurait krishna ke dekhne chhee. gajab ke nirdeshan aa Antar Rastriy Maithili Natya Pratiyogita me Prem Lata Mishra Prem ke sang Asgar Asgar ke bhumika ke avismarniya banene chhalah. katek likhu , likhab ta likhte chail jayab. Maithili Rangkarm k ai Bhism Pitamah ke hamar koti koti pranam. Mailorang Repertory 'को नहि जानत है जग मे कपि संकट मोचन नाम तिहारो...' मैथिली नाट्य जगत जखन संकट क्षण मे छल तहि समय उदित भेलाह संकट मोचन अदरणीय कुणाल. कुणाल जी बहुमुखी व्यक्तित्व छथि. मैथिली नाट्य जगतक आजुक समय मे प्रथम नाट्य निर्देशक. ई कहबा मे कनियो भाँगठ नैहि अछि जे मैथिली नाटक के पटना मे स्थापित करनिहार आ मैथिलीक विलुप्त होइत किरतनिया नाट्य शैलीक पुनर्जन्म कर्ता आ. कुणाल जी छथि. आई मैलोरंग हिनके मजबूत नीव पर अपना के ठाढ़ बूझैत अछि. Prakash Jha आदरणीय कुणाल सर के नमन अछि.. मैलोरंग द्वारा आगामी मलंगिया नाट्य महोत्सव मे एक बेर फेर दिल्लीक दर्शक कुणाल जीक निर्देशन मे मैथिली नाटक काठक लोक देखताह. अहूँ आबू नीक लागत... Mollywood Maithlifilmindustry KUNAL JE KIO PARICHAY KE MOHTAJ NAYE YE.....BHANGIMA KE FOUNDER AUR MAITHILI RANGMANCH KE SUTRDHAR KUNAL JE KO NAMAN...
Sanjeev Poonam Mishra ...aa hamra shradhey KUNAAL JEE ke under me TWO YEARS SCHOLARSHIP AWARD BY GOV. OF INDIA....KIRTANIA KA LEL BHETAL AICH...........AOR LAGBHAG 30 TA CHHTRA HINKA UNDER ME SCHOLAR SHIP PRAPT KA LAABHANWEET BHELA.....JE RECORD AICH....
कुणाल जी अखबार में


text:
मैथिली
फ़िल्म "हाफ़ मर्डर": जीवंत-गीत-संगीत
गीत ओ संगीत कोनो फ़िल्मक प्राण तत्व थिक जाहि माध्यमसं हृदयक कोमलता आ
भावुकताक अनुभूतिकारावल जायत छैक। संवेदना आ भावना परिमार्जित भएलासं सुखद अनुभूति
आ आत्मीय तृप्ति ओ आनन्दक लाभ भेटैत छैक। कहबाक आवश्यकता नहिं जे मैथिली भाषाक
मनोरम माधुर्यक कोनो तोड़ नहिं आ जहन एहि सुन्दर भाषा केर गीतकें सुन्दरतम सुर- धुन
भेट जाय त' फ़िल्मक कथा-पटकथाक उत्कृष्ट भावाभिनयकें नयनाभिराम सम्मोहनक
संग संग श्रवण- संवेदना जागृत भ जायत छैक। किछु एहने तत्व देखबाक आ भाव-माधुर्यक
मीठगर चासनी चखबाक आ मधु-मिश्रित बोल सुनबाक भेटल अछि अद्य-प्रदर्शित मैथिली फ़िल्म
" हाफ़ मर्डर"मे।
साईंचरण एन्टरटेनमेन्ट प्राइवेट लि द्वारा प्रस्तुत, सत्य घटना पर आधारित फ़िल्म " हाफ़
मर्डर" पारम्परिक विषय-वस्तु जे एखन धरिक फ़िल्मक अहम केन्द्र बिन्दु रहल अछि,सं हटिकए विह्वल प्रेम भावनाक तरंगमे
बहकल , भसियायल एक जोड़ा प्रेमीक कथा थिक। फ़िल्मक बहुत रास विशेषतामे
सं एकटा प्रमुख विशेषता अछि फ़िल्मक अंग्रेजी नाम जेकि
मैथिलक नव आ पुनर्जागरण सोचक प्रतीक बूझना जायछ। एहन साहसपूर्ण डेग उठेबाक लेल
निर्माता धन्यवादक पात्र छैथ। दोसर विशेषता, स्टीयरोटाइप कथासं हटि फ़िल्ममें ज्वलन्त
मुद्दाक समावेशन। तेसर विशेषता अछि हिन्दी फ़िल्म जगतक पांच गोट प्रख्यात ओ
लोकप्रिय गायक ओ गायिकाक फ़िल्ममें एकसंगे सस्वर-निनाद जेकि एकटा एतिहासिक
कीर्तिमानक झंडा गाड़ि देलक अछि।
मैथिली गीत संगीतक जानल मानल नाम सुनील पवन जी फ़िल्मक संगीतकार छैथ त डॉ
चन्द्रमणि, सियाराम झा सरस, सुनील पवन आ रमानाथ झा , शैलेष झा गीतकार ! "हाफ़ मर्डर"
फ़िल्ममें कुल आठ गोट गीतक समावेश कएल गेल अछि जेकि भावनाक विविध छटाक प्रतिनिधित्व
क' रहल अछि। ओना त फ़िल्मक शीर्षक गीतकें स्वर देने छैथ कुमार
शानू, मुदा सीडीमे पहिल नम्बरक गीतमें रवीन्द्र जैन जीक गावल गीत
" जानि नई केक्कर नजरि लगलई" कें स्थान देल अछि। टाइटल गीते जका ईहो गीत
हमरा बूझने बैकग्राउन्डेक गीत अछि । गायन नीक लागि रहल अछि मुदा जाहि स्पष्टताक
संग श्वरक उदभासन होयबाक चाही तकर किछु अभाव खटकि रहल अछि।
फ़िल्मक सबसं सुन्दरतम आ मधुरतम , कर्णप्रिय गीतमें से एकटा गीत अछि "
किये हंसि-हंसिके नयना सं" । प्रसिद्ध गीतकार डॉ चन्द्रमणिक बोलकें अपन स्वर
देने छैथ गायकद्वय उदित नारायण आ कविता कृष्णमूर्त्ति । श्रोता पर ई गीत अपन
चीरकालीन प्रभाव छोड़यमे सफ़ल बूझना जा रहल अछि। ऑडियो सीडीमें तेसर स्थान पर ऎहि
फ़िल्मक टाईटल ट्रेक" केहन जमाना बदलि गेलइयै"कें राखल गेल अछि। कुमार
शानूक स्वर प्रेमपरक गीतक लेल उपयुक्त मानल जायत मुदा एहि टाईटल गीतकें गाबि
फ़िल्मक प्रति न्याय करबाक भरिसक चेष्टा कयलनि अछि।
" अप्पन सजना पर हमरो गुमान"क कर्णप्रियता गायन ओ संगीत
संयोजनक उत्कृष्ट प्रमाण अछि। कविता कृष्णमूर्त्ति ओ सुनिल पवन जीक गायन बड्ड नीक
लागि रहल अछि ! एहि प्रियगर गीतक माध्यमे गायक संगीतकार सुनील पवनक "
हस्की" स्वर कविताक सुर-स्वरकें नीक टक्कर दैत बूझना जायछ।
वेस्टर्न धुन धुसरित गीत " कहिया तक अहिना , बजाबैत रहू"मे शान केर ओ बात नजरि
नहि आबि रहल अछि जाहिलेल ओ लोकप्रिय छैथ। गायनमे जोशक अभाव नहिं, मुदा रटन्त चलन्त मोनोटोनस ट्रैक पर शान
केर शान आ सानक तेज नहिं आयल अछि। आरोह- अवरोहक अभाव सबसं ज्यादा खटकि रहल अछि।
हुनक गायन दक्षताक पूर्ण सदुपयोग नहिं भेल अछि, ऎहन बूझबामे आबि रहल अछि। वेस्टर्न टाइ
गीतक प्रयोग केर परिपाटीकें अपनायब निश्चित रुपें एकटा अभिनव प्रयोग अछि।
फ़िल्ममें एकटा लगनी (गीत)क प्रयोग कएल गेल अछि- " जहिया सं धरती
रानी" जाहिमे अपन स्वर देने छैथ मैथिलीक प्रसिद्ध गायक ज्ञानेश्वर जी। गीत
नीक बनल अछि मुदा करूणा प्रधान लगनीमें मार्मिकताक किछु कमी खटाकि रहल अछि। किछु
स्केलक आयाम-व्यायामक अथवा संगीत संयोजन किछु मध्यम लागल मुदा गीतक प्रारंभमें
"रामा हो "आ अन्तमे लेल गेल "शिव हो"क टानसं श्रोता लोकनिककें
गीत पसीन आयल। सियाराम झा सरस केर हॄद्यस्पर्शी बोलकें अनमोल बनएबाक चेष्टामें
दूबे जीक गायन शैली पसीनगर अछि।
" रंग उड़ैय गुलाल आबि गेल फ़ागुन"मे होलीक मातल मादकता
अबस्से होली'क आगमन केर पूर्वाभास करबैत बूझना जायत अछि। मो अजीज अपन गायकीक भांगमें मस्त
छैथ। गीतक मध्य कोरसक प्रयोग नीक बुझाइत अछि। जोगिरा अन्दाजके बड्ड सुन्नर प्रयोग
भेल अछि। मो अजीजकें संग देबयमें रमानाथ झा आ सुनील पवन प्रभावी छैथ। फ़िल्मक
अन्तिम गीत " नयन सं तु नयन मिला" सेहो नीक गीत अछि। विकास झा, राधा पान्डे आ शेलेष झाक सुमधुर स्वर
प्रभाव छोड़ि रहल अछि।
कुल मिलाकए, ऑडियो सीडीक आवरण पर किछु अनायास त्रुटि यथा गीतक नाममे
वर्तनीक अशुद्धता (नजरी, हंसी-हंसी, नईना, नैइन , नईना आदि), नामक अशुद्धता (रमा नाथ/ Ramanath Jha , चन्द्रमणी, शानु, पांन्डे आदि) के छोड़ि देएलाक बाद एहि
फ़िल्मक गीत संगीत पक्ष बड्ड सुन्नर, मधुरगर, प्रियगर, कारगर अछि। समस्त निर्माणी दलक सद्स्यक
परिश्रम सार्थक आ फ़लदायी अछि। फ़िल्मक माध्यमें पूर्ण रुपमें नामचीन गायक आ
गायिकासं मैथिली गवा एकटा कीर्तिमान स्थापित कएल गेल अछि। संगीतकारकें रुपमें
सुनील पवन उदीयमान भेल छैथ। निर्माता-निर्देशक रमानाथ झा'क सुन्नर सोच, सूझ-बूझ, समीचीन निर्णय, गायक-गायिकाक सहज चयन केर प्रतिफ़ल थिक
हाफ़ मर्डर आ एकर कर्णप्रिय गीत ओ संगीत ! समस्त टीमकें एक आम समीक्षक दिस सं
हार्दिक शुभकामना !
आओर अन्तमे उक्त फ़िल्मक ऑडियो सीडी समीक्षा हेतु पठेबाक लेल सुनील पवन जीकें
बहुत बहुत धन्यवाद ! - भास्कर झा


text:
मुजफ्फरपुर, मिथिला मिरर: लखीसराय-जमुई मुख्यमार्ग पर महिसोना आ शरमा गामक बीच ठाढ़ ट्रकमे तेज रफ़्तार स्कॉर्पियो टक्करा गेल। अहि हादसामे स्कॉर्पियो पर सवार पांच गोटेक मौत भए गेल, जहन कि 12 अन्य जख्मी भए गेल। सब एकहि परिवार सं बताओल जा रहल अछि।
मुशहरी थाना क्षेत्रक तरौड़ा गाम सं सब बच्चाक मुंडन करेबाक लेल देवघर गेल छल। तीन बच्चा शिवम, सत्यम आ काजलके मुंडन भेल छल। लौटए कालकेँ दौरान महिसोना आ शरमा गामक बीच ट्रक सड़क कात ठाढ़ छल। देवघर सं वापसीमे स्कॉर्पियो चालक अनियंत्रित भए ट्रकमे ठोकर मारि देलक। जाहि सं मौका पर पांच गोटेकेँ मौत भए गेल, जहन कि स्कॉर्पियो पर सवार एक दर्जन अन्य घायल भेल अछि। घायलमे आठ गोटेक स्थिति गंभीर बनल अछि।


text:
एहि दौरा मे जल संसाधन मंत्री पवन कुमार बंसल जी नेपाल के प्रधानमंत्री माधव कुमार नेपाल सं सेहो भेंट करलखिन्ह आओर कोसी बांध पर चर्चा कएलखिन्ह. नेपाल के प्रधानमंत्री हुनका सभ तरह सं सहयोग के भरोस देलखिन्ह. आब कोसी पर चौबीसों घंटा निगरानी कएल जाएत.
नवका- पुरनका लेख सर्च करु...
केन्द्रीय मंत्री कएलाह कुसहा के दौरा...
केंद्रीय जल संसाधन मंत्री पवन कुमार बंसल रवि दिन कुसहा आओर भीमनगर के कोसी बराज के दौरा कएलाह. बंसलजी के संग नेपाल के जल संसाधन मंत्री बालकृष्ण खांड सेहो छलखिन्ह. दौरा मे बांध के मरम्मत... रखरखाव आओर सुरक्षा कार्य के जायजा लेलखिन्ह. बिहार के जल संसाधन मंत्री विजयेन्द्र प्रसाद यादव के एहिठाम नीक सं काज कराबय के लेल सराहना सेहो कएलखिन्ह. केंद्रीय मंत्री एहि ठाम के इंजीनियर आओर अफसर सभ के निर्देश देलखिन्ह जे बांध के सुरक्षा के काज नहि रुकबाक चाही... हर वक्त सतर्क रहय के जरूरत अछि. एहि बात पर नजर राखल लेल सेहो कहलखिन्ह जे कतहुं कटाव त नहि भ रहल अछि.
एहि दौरा मे जल संसाधन मंत्री पवन कुमार बंसल जी नेपाल के प्रधानमंत्री माधव कुमार नेपाल सं सेहो भेंट करलखिन्ह आओर कोसी बांध पर चर्चा कएलखिन्ह. नेपाल के प्रधानमंत्री हुनका सभ तरह सं सहयोग के भरोस देलखिन्ह. आब कोसी पर चौबीसों घंटा निगरानी कएल जाएत.
एहि दौरा मे जल संसाधन मंत्री पवन कुमार बंसल जी नेपाल के प्रधानमंत्री माधव कुमार नेपाल सं सेहो भेंट करलखिन्ह आओर कोसी बांध पर चर्चा कएलखिन्ह. नेपाल के प्रधानमंत्री हुनका सभ तरह सं सहयोग के भरोस देलखिन्ह. आब कोसी पर चौबीसों घंटा निगरानी कएल जाएत.
पिछला साल 18 अगस्त के कुसहा मे बांध टूटला सं उत्तर बिहार के एकटा बड़का इलाका मे भारी तबाही भेल छल. सहरसा... सुपौल... अररिया... पूर्णिया... मधेपुरा मे जान-माल के भारी नुकसान भेल. बाढ़िक पानि सं लाखों लोक के जीवन नरक बनि गेल छल. प्रधानमंत्री बाढ़ि के राष्ट्रीय आपदा घोषित कएने छलखिन्ह. आब ओहि कटाव के पूरा तरह सं बांधि देल गेल अछि. ओर सरकार के दावा अछि जे एहि बेर बांध सं कोनो खतरा नहि अछि.
सदस्यता लें टिप्पणियाँ भेजें (Atom)


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
बुधवार, 28 मार्च 2012
बाल-गजल
बौआ कए हाथक तरुआ गमके
कारी बकरी,नब उज्जर महिष
लाल बाछी किए दौर-दौर बमके
बौआक घोरा सय-सय कए देखू
काका कें घोरा पिद्दी कतेक कमके
बाबी कें साडी मए कें लहंगा बहे
बौआ कें गघरी त कतेक झमके
बौआ हमर आब गुमशुम किए
किएक नै ठुमुक-ठुमुक ठुमके
(सरल वार्णिक, वर्ण-१३ )
***जगदानन्द झा 'मनु'


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
मंगलवार, 28 मई 2013
मेला
"चलू. . .चलू . . . सगरो गाम जा रहल छै . . .अहूँ चलू ।" कमला बाबू सत्तर वर्षक उमरिमे बीस वर्ष बला जोश देखबैत कहलनि " यौ रमेश जी, की सोचै छी? चलू ने, बड नीक मेला लागल छै ।"
रमेश बाबू लुंगी आ हाफ गंजीमे दलानक एकातमे बनाओल छोट-छीन उपवनमे टहलैत छलथि ।कमला बाबूक निमन्त्रण सूनि बाटपर आबि उपहास करैत कहलनि " अहीं जाउ, हम जा कऽ की करब? हमरा घरमे तँ सदिखन मेले रहैत अछि ।" फेर छाती छत्तीस इन्च फुलबैत बाजलनि "असली मेला तँ तखन छै जखन बेटा-पुतहु बिन झगड़ा-झाँटी केने एक छप्परक तऽर खुशी-खुशी जीबैत अछि । जा ! कोन बात पसारि देलौं, अहाँक बेटा तँ अहाँकें बारि कऽ अलग रहैत अछि ।अहाँ की बुझबै एहि मेलाक रस ।"
रमेश बाबूक जबाब सूनि कमला बाबू बिनु किछु बाजने घऽर घुरि गेलाह ।
अमित मिश्र


text:
मुख्य पृष्ठ सभटा टैग Narendra modi
Tag: narendra modi
बिहार चुनाव : प्रधानमंत्री कें सभा मे आतंकी-नक्सली कें खतराक ल’...
बिहार विधानसभा चुनाव कें ल' 23 अक्टूबर कें प्रधानमंत्री नरेंद्र मोदी बिहार मे तीनटा चुनावी सभा कें संबोधित करता। अहि दौरान ओ बिहार मे लगभग सवा सात घंटा रहता।
पहिल बेर चुनावी होर्डिंग्स मे एक संगे देखल गेल PM मोदी...
बैनर-पोस्टर विधानसभा चुनावक सरगर्मी बढ़ा देने अछि। रैबदिन राजधानी कें बहुत इलाक मे बड़का -बड़का होर्डिंग लगाओल गेल जाहिमे भाजपा-जदयू केर एकजुटता देखा रहल अछि।
बिहारक पेट्रोलियम परियोजना कें आइ राष्ट्र कें समर्पित करता पीएम मोदी
विधानसभा चुनाव सं प्रधानमंत्री नरेन्द्र मोदी एक बेर फेर बिहार कें 901 करोड़ रुपयाक योजनाक सौगात देता। पीएम आइ बिहार मे एकटा एलपीजी पाइपलाइन परियोजना आ बॉटलिंग संयंत्रक उद्घाटन करता।
Bhumi Pujan of Ram Mandir: आधारशिला संगहि पीएम नरेंद्र मोदी अयोध्या...
प्रधानमंत्री नरेंद्र मोदी रामनगरी अयोध्या मे पांच अगस्त कें इतिहास रचलनि। ओ लखनपुरी अर्थात लखनऊ सं रामनगरी अयोध्या पहुंचला। रामलला कें लेल खास भेट लाबय वला नरेंद्र मोदी देशक एहन पहिल प्रधानमंत्री बनला जे रामनगरी मे हनुमानगढ़ी मंदिर कें संगे रामलला कें दर्शन केलनि।
मन की बात मे मोदी केलनि मिथिला पेंटिंग वला मास्क कें...
आजुक मान की बात में प्रधानमंत्री आत्मनिर्भर भारत पर बेसि जोर देलनि। बहुत राज्य मे आब vocal for local पर तेजी सं काज चैल रहल अछि। प्रधानमंत्री local for vocal कें उदारहण दैत मिथिला पेंटिंग ( Mithila Painting) वला मास्क कें जिक्र केलनि।
International Yoga Day: योग दिवस पर कहलनि पीएम मोदी- अपन काज...
प्रधानमंत्री नरेंद्र मोदी अंतरराष्ट्रीय योग दिवस कें मौका पर लोक क' संबोधित करैत कहलनि जे युक्त आहार विहारस्य, युक्त चेष्टस्य कर्मसु, युक्त स्वप्ना-व-बोधस्य, योगो भवति दु:खहा. अर्थात्, सही खान-पान, सही ढंग सं खेल-कूद, स्वाथ दिनचर्या केर सही आदत, आ अपन काज क' सही ढंग सं केनाइ सेहो योग अछि.
देश में तीन मइ तक जारी रहत लॉकडाउन, पीएम मोदी केर...
प्रधानमंत्री नरेंद्र मोदी देशवासी सब सं लॉकडाउन कें देखैत संबोधित केलनि। पीएम मोदी अपन संबोधन मे लॉकडाउन 2.0 केर एलान केलनि। पीएम कहलनि जे अखन देश मे तीन मइ तक लॉकडाउन जारी रहत।


text:
जयनगर सं गरीब रथ खुलत
गरीब रथ के लेल आब बेसि दिन तक इंतजार नहिं करय पड़त . रेलमंत्री लालू प्रसाद यादव कहलथिन्ह अ जे जयनगर सं दिल्ली जाय वाला गरीब रथ जल्दीए खुलत. लहेरियासराय के पोलो मैदान में भेल एकटा अभिनंदन समारोह में ओ कहलथिन्ह जे पटना भs क दिल्ली जाय वाला एहि गरीब रथ में मात्र पांच सय रुपया में एसी के आनंद मिलत. लालूजी इहो कहलथिन्ह जे जल्दीए दरभंगा सं मुजफ्फरपुर के बीत रेल लाइन बिछाबय के काज सेहो शुरू कएल जाएत जाहि सं दिल्ली जाय में लोक के कम समय लागत आओर मुजफ्फरपुर जनाय सेहो आसान भs जाएत. रेल मंत्री के इहो कहनाय छलन्हि जे आब बिहार के कोनो इलाका रेल सं अछूता नहिं रहत. आठ टा नवका कारखाना खोलत जाएत. हुनकर कहनाय छलन्हि जे मिथिलांचल में रेलवे के अखन आओर विकास होएत. अभिनंदन समारोह में केंद्रीय मंत्री आओर दरभंगा के सांसद अली अशरफ फातमी सेहो मौजूद छलाह.


text:
विकिपिडिया:अटोविकिब्राउजर
अटोविकिब्राउजर (जेकरा प्राय: संक्षेपमे AWB कहल जाइत अछि) विन्डोज एक्सपी आ उपर रहल सब अपरेटिङ सिस्टमक लेल एउटा अर्द्ध स्वचालित मिडियाविकी सम्पादक छी । एकर प्रयोग करि कठिन दोहरावदार कार्य जल्दी आ सरल बनेबाक लेल डिजाइन कएल गेल अछि । (AWB लिनक्समे वाइन सफ्टवेयरक मद्दत सँ काज करैत अछि ।
उपयोग नियमसंपादित करें
उपयोग विधिसंपादित करें
(क) अनुमति प्राप्त करिसंपादित करें
ई सफ्टवेयरक प्रयोग करिक लेल एतय अनुमतिक लेल निवेदन करी । एतय सँ प्रबन्धक अहाँक निवेदन उपर बिचार करि एकर प्रयोग करैलेल देवाक चाही वा नैदेवाक चाही से फैसला लेट । एकबेर अहाँक नाम (चेक पेज सूचीमे) जोडल गेला बाद अहाँ मैथिली विकिपिडियामे अटोविकिब्राउजरक प्रयोग क सकैत छी । सुरक्षा कारणसभक कारण, मात्र अधिकृत प्रयोगकर्तासभ एकर प्रयोग करि सकैत अछि विधिवतरुपमे, मुख्य नामस्थानमे ५०० सँ बेसी सम्पादन करनिहार प्रयोगकर्तासभ मात्र ई उपकरणक प्रयोग करि लेल आवेदन द सकैत अछि ।
(ख) डाउनलोडसंपादित करें
वर्तमानमे जारी कएल अटोविकिब्राउजर यतय सँ डाउनलोड करी ।


text:
नवका- पुरनका लेख सर्च करु...
मधुबनी लिटरेचर फेस्टिवल के भेल रंगारंग शुरुआत
मधुबनी लिटरेचर फेस्टिवल के आई, मंगलदिन राजनगर राज कैंपस में रंगारंग शुरुआत भेल। पद्मश्री गोदावरी दत्त जी द्वीप प्रज्वलित क फेस्टिवल के शुरुआत केलीह। उद्घाटन सत्र के बाद शैक्षणिक न्याय, मिथिलाक
स्थानीय इतिहास, मैथिली भाषा आ संबद्ध बोली, पानि: पोखरि-रजोखरि सत्र कर आयोजन शुरू भेल। सांझ मे हरिनाथ झा जीक ध्रुपद गायन आओर पण्डित सुब्रतो डे जीक सितार वादन के कार्यक्रम अछि।
25 दिसंबर के मैथिली साहित्य समीक्षा: ठओर आ ठाम, मिथिलाक्षर: नबका बाट,स्थानीय संगीत आ कला-परपंराक चुनौती, मैथिली कथा साहित्य, मैथिली उपन्यास: दशा ओ दिशा, सांस्कृतिक परिदृश्य में डयोढीक अवदान, इस्लामी बौद्धिक परंपरा, मैथिली नाटक आ रंगमंच: आजुक परिदृश्य, स्पीक अप मिथिला, सिनेमा: गामक घर - पदार्पण आ विमर्श विषयक सत्रक आयोजन होएत। सांझ मे वीणा सी शेषाद्रि जीक भारतनाट्यम आ डॉ रंजन कुमार जीक वायलिन वादन होयत।
तेसर दिन 26 दिसंबर के राजनगर संग सौराठ मे सेहो कार्यक्रम होयत। राजनगर मे हेरिटेज फोटो वॉक आ भारतीय वाडंगमय मे सीता पर चर्चा होएत। सौराठ मे पुनरूत्थान पर विमर्श के संग पंजीक विविध पहलू आ संरक्षण पर विद्वान सभ अपन बात राखताह। सौराठ मे काव्य संध्या केर आयोजन कयल गेल अछि। राजनगर मे डॉ दीपेश विशनावत जीक गजल संध्या होएत।
अंतिम दिन 27 दिसंबर के राजनगर मे कोहबर: मिथिलाक चित्रकलाक परिदृश्य, आंदोलन: मिथिला-मैथिली, मैथिली कविताक वर्तमान स्वरूप, मिथिलाक दर्शन परंपराक अवसान पर चर्चा होयत।
-राजनगर सं नेहा गुप्ता
स्थानीय इतिहास, मैथिली भाषा आ संबद्ध बोली, पानि: पोखरि-रजोखरि सत्र कर आयोजन शुरू भेल। सांझ मे हरिनाथ झा जीक ध्रुपद गायन आओर पण्डित सुब्रतो डे जीक सितार वादन के कार्यक्रम अछि।
25 दिसंबर के मैथिली साहित्य समीक्षा: ठओर आ ठाम, मिथिलाक्षर: नबका बाट,स्थानीय संगीत आ कला-परपंराक चुनौती, मैथिली कथा साहित्य, मैथिली उपन्यास: दशा ओ दिशा, सांस्कृतिक परिदृश्य में डयोढीक अवदान, इस्लामी बौद्धिक परंपरा, मैथिली नाटक आ रंगमंच: आजुक परिदृश्य, स्पीक अप मिथिला, सिनेमा: गामक घर - पदार्पण आ विमर्श विषयक सत्रक आयोजन होएत। सांझ मे वीणा सी शेषाद्रि जीक भारतनाट्यम आ डॉ रंजन कुमार जीक वायलिन वादन होयत।
तेसर दिन 26 दिसंबर के राजनगर संग सौराठ मे सेहो कार्यक्रम होयत। राजनगर मे हेरिटेज फोटो वॉक आ भारतीय वाडंगमय मे सीता पर चर्चा होएत। सौराठ मे पुनरूत्थान पर विमर्श के संग पंजीक विविध पहलू आ संरक्षण पर विद्वान सभ अपन बात राखताह। सौराठ मे काव्य संध्या केर आयोजन कयल गेल अछि। राजनगर मे डॉ दीपेश विशनावत जीक गजल संध्या होएत।
अंतिम दिन 27 दिसंबर के राजनगर मे कोहबर: मिथिलाक चित्रकलाक परिदृश्य, आंदोलन: मिथिला-मैथिली, मैथिली कविताक वर्तमान स्वरूप, मिथिलाक दर्शन परंपराक अवसान पर चर्चा होयत।
-राजनगर सं नेहा गुप्ता
सदस्यता लें टिप्पणियाँ भेजें (Atom)


text:
राजविराज (नेपाल). राष्ट्रक सबसँ पुरान नगरपालिका रहल राजविराज नगरपालिका विकास निर्माण मे पछुआएल जा रहल अछि. एहि कें ल' नगरबासी चिन्ता व्यक्त कयलनि अछि. सञ्चार यात्रा नेपाल द्वारा मंगलदिन राजविराजमे आयोजित सार्वजनिक सुनुवाइ कार्यक्रममे नगरबासीसभ अपन बात रखलनि.
नगरपालिका सभाहालमे आयोजित कएल गेल सुनुवाइ कार्यक्रममे बजनिहार अधिकांश वक्तासभ २०१६ सालमे नगरपालिका घोषणा भेल राजविराज नगरपालिका विकासक गतिमे पछुआएल रहबाक बात कहलनि आ नगरपालिकाक स्तर बृद्धि करैत आगू बढबा हेतु साकांक्ष होयबाक बात सेहो कहल गेल. सञ्चारकर्मी हेम शंकर सिंह कहलनि “राष्ट्रक सबसँ पुरान भारतक शहर जयपुरक नक्शा पर आधारित नगरपालिका सफ़ाइ आदि हिसाबे सेहो दयनीय स्थिति मे अछि. एहन स्थिति लेल नागरिक सेहो जिम्मेदार अछि सेहो कहल गेल. कार्यक्रमक अतिथि तथा मैथिल महासंघक अध्यक्ष विष्णु मण्डल कहलनि जे कर्मचारी आ नगरवासी कें समान रूप सं अपन जिम्मेदारी निमाहबाक चाही.
कार्यक्रमके अन्तमे बजैत प्रमुख अतिथि तथा कार्यकारी अधिकृत देवराज चौलागा कहलनि १६ सालसँ जम्मा भेल समस्या एकहि बेर समाधान करब असम्भव अछि मुदा योजना बना क्रियान्वयन करब आवश्यक. सञ्चार यात्रा नेपालक अध्यक्ष करुणा झाक अध्यक्षतामे आयोजित सार्वजनिक सुनुवाइ मे विष्णु मण्डल, पत्रकार ब्यासशंकर उपाध्याय, अम्बिका दहल, विनयलाल कर्ण, श्रवण देव, शुभचन्द्र झा, सुधा देव, गैसस महासंघक अध्यक्ष श्यामकान्त चौधरी, पार्थो सरकार, साधना झा, नागरिक समाजक थानसिंह भन्साली, पार्वती राउत सहित अनेक लोकनि अपन बात रखलनि. (Report: मिथिमीडिया ब्यूरो)
नगरपालिका सभाहालमे आयोजित कएल गेल सुनुवाइ कार्यक्रममे बजनिहार अधिकांश वक्तासभ २०१६ सालमे नगरपालिका घोषणा भेल राजविराज नगरपालिका विकासक गतिमे पछुआएल रहबाक बात कहलनि आ नगरपालिकाक स्तर बृद्धि करैत आगू बढबा हेतु साकांक्ष होयबाक बात सेहो कहल गेल. सञ्चारकर्मी हेम शंकर सिंह कहलनि “राष्ट्रक सबसँ पुरान भारतक शहर जयपुरक नक्शा पर आधारित नगरपालिका सफ़ाइ आदि हिसाबे सेहो दयनीय स्थिति मे अछि. एहन स्थिति लेल नागरिक सेहो जिम्मेदार अछि सेहो कहल गेल. कार्यक्रमक अतिथि तथा मैथिल महासंघक अध्यक्ष विष्णु मण्डल कहलनि जे कर्मचारी आ नगरवासी कें समान रूप सं अपन जिम्मेदारी निमाहबाक चाही.
कार्यक्रमके अन्तमे बजैत प्रमुख अतिथि तथा कार्यकारी अधिकृत देवराज चौलागा कहलनि १६ सालसँ जम्मा भेल समस्या एकहि बेर समाधान करब असम्भव अछि मुदा योजना बना क्रियान्वयन करब आवश्यक. सञ्चार यात्रा नेपालक अध्यक्ष करुणा झाक अध्यक्षतामे आयोजित सार्वजनिक सुनुवाइ मे विष्णु मण्डल, पत्रकार ब्यासशंकर उपाध्याय, अम्बिका दहल, विनयलाल कर्ण, श्रवण देव, शुभचन्द्र झा, सुधा देव, गैसस महासंघक अध्यक्ष श्यामकान्त चौधरी, पार्थो सरकार, साधना झा, नागरिक समाजक थानसिंह भन्साली, पार्वती राउत सहित अनेक लोकनि अपन बात रखलनि. (Report: मिथिमीडिया ब्यूरो)


text:
१३ जून २०२१ – मैथिली जिन्दाबाद!!
भारत मे मैथिलीक एकहु टा टीवी चैनल नहि – लोकमत (सर्वेक्षण)
फेसबुक पर मूल्यवान् विमर्श लेल सुपरिचित समूह ‘दहेज मुक्त मिथिला’ पर काल्हि १३ जून २०२१ सँ एकटा विमर्श ‘मैथिली टेलिविजन चैनल’ पर चलि रहल अछि।
दहेज मुक्त मिथिला नाम के समूह पर मांगरूपी दहेज विरूद्ध स्वयं संकल्प लेबाक संग-संग दहेज मुक्त विवाह केँ बढावा देबाक महत्वपूर्ण अभियान चलाओल जाइत अछि। फेसबुक-व्हाट्सअप समूह मार्फत संचालित एहि अभियान मे प्रत्यक्ष रूप सँ लगभग ७० हजार लोक जुड़ल छथि, जखन कि अप्रत्यक्ष जुड़ाव बिहार, झारखंड आ नेपाल के सौंसे मिथिलाक्षेत्र व एहि क्षेत्रक लोक भारत, नेपाल आ विश्वक अनेकों भूभाग मे रहि रहल छथि, ओ सब जुड़ल छथि। २०११ सँ निरन्तर जारी एहि अभियान केर लोकप्रियता ‘स्वेच्छाचारिताक धर्म’ अनुसार बनैत अभैर रहल अछि।
एखन धरि प्राप्त लोकमत केर व्योरा निम्न अछिः
प्रश्नकर्त्ताः ऋषब कुमार झा पुछलनि अछि –
“मिथिला या मैथिली पर टेलीविजन में एक्को टा चैनल नय। एहि पर अपनेक सभक की विचार अछि?”
एहि प्रश्नक उत्तर मार्फत प्राप्त लोकमत पर नजरि दियौकः
केशव राजूः हेबाक चाही।
खुश्बू ठाकुरः हाँ।
प्रदीप झाः हमरा सभ के अछि। मैथिली आ मिथिला के जे किछु सम्मान अछि ओ नेपाल में अछि। भारत में सम्मान कोना भेटत जखन मैथिली भाषी केँ लाज होइत छनि मैथिली प्रयोग में।
निभा मिश्रः हेबाक चाही। ओना अपना बिहार चैनल पर साप्ताहिक मैथिली प्रोग्राम अबैया।
संतोष कुमार झाः ई बहुत दुखक बात। 🤔
उदय शंकर झाः आवाज़ उठायल जाय। जय माँ जानकी 🙏🙏
अनिल झाः हेबाक चाही।
पप्पू कुमारः सौभाग्य मिथिला। लेकिन आब नज़र ने अबाए या
माण्डवी झाः होइये के चाही।
प्रवीण कुमार मिश्रः जरूरी य कि एक चैनल मैथिली के भऽ जाय त बड नीक रहत।
दयानन्द झाः मिथिला चैनल के माध्यम सँ अपन समाज हित के, संस्कृति के और भाषा के विकास होयत और हम सब अलग-अलग क्षेत्र मे रहि रहल छी से युनाइट भऽ जायब।
आदित्य नाथ झाः होयबाक चाही।
संजय ठाकुरः होयबाक चाही।
उषा रानी दासः निश्चित रूप सँ हेबाक चाही।
सोनी मिश्रः होयबाक चाही।
रमेश कुमार मिश्रः एक टा सौभाग्य मिथिला चैनल अछि।
विनय झाः रमेश जी, ओ (सौभाग्य मिथिला) बन्द भऽ गेल।
ऋषब कुमार झाः रमेशजी, सौभाग्य मिथिला नय अछि।
रमेश कुमार मिश्रः भऽ सकैत छैक जे नहि हो। (सौभाग्य मिथिला सम्बन्धी गूगल सर्च के स्क्रीनशौट दैत)
ऋषब कुमार झाः रमेश जी, ओ बंद अछि।
नीतीश झाः रमेश जी, फूलबाबू हार मानि लेलक। मिथिलाक लालबबुआ सब से बेचारा बहुत कोशिश करलखिन “सौभाग्य मिथिला” के जिंदा रखबाक लेल लेकिन TRP नै मिलल मिथिला में।
रमेश कुमार मिश्रः नेपाल १ सँ सेहो मैथिली प्रोग्राम सब अबैत रहैत अछि।
नीरा झाः हेबाक चाही।
देव शंकर झाः बन्द भऽ गेल, कियाक त दर्शक के अभाव।
झा हेमन्त बापीः देवशंकर जी, नहि, मनोरंजन में बहुत कमी छल। मिथिला में निर्देशन आ अभिनय ओहे करै छैथ जिनका पास पाइ छैन्ह, कला के उचित स्थान नइ अछि, सब सुपर स्टार छैथ।
संजीव झा संजीवः मैथिली चैनल हेबाक चाही।
लक्ष्मण पंडितः मिथिला मिरर।
ऋषब कुमार झाः लक्ष्मण जी, टीवी पर नञ अछि।
लक्ष्मण पंडितः ऋषब जी, टीवी पर एकटा अय जनकपुर मे टीवी टुडे।
योग नाथ झाः एहि अर्थ युग में हम मैथिल बन्धु केँ अपन मातृभाषा प्रति उदासीनता मुख्य कारण अछि!!
ललित मिश्राः बहुत सुन्दर विचार अछि। जरूर हेबाक चाही।
पंडित मिथिलेश कुमार झाः हमरा मोन में मिथिला के चौतरफा बिकास लेल ललायित रहैछ।
ओंकार चौधरीः हेबाक चाही।
प्रेम चन्द्र झाः एकटा चैनल खुजल छलै, मैथिलसभके धीया-पूतासभ देखै नै देलकनि, विज्ञापन नै भेटलै बन्न करय पड़लै। आबक बच्चासभ बड्ड उकठ्ठी होइ छै, रिमोट बच्चेसभ लग रहै छै।
अर्चना झाः नेशनल टेलिविजन पर मैथिली के चैनल एकदम हेबाक चाही।
सोनू मिश्राः प्रणाम। बहुत बहुत शुभ विचार अछि।
सुनील कुमारः होना चाहिये।
राकेश झाः होबाक चाहिये।
पुष्पा कुमारीः बहुत सुन्दर विचार अछि। टीवी के माध्यम सँ नव पीढी लग अपन संस्कृति पहुँचत।
कुञ्ज बिहारी झाः जखन सौभाग्य मिथिला रहय त कतउ व्युअर्स त भेटबे नहि केलय, के अप्पन पैसा डूबायत!
उपरोक्त लोकमत सँ बुझब स्पष्ट अछि जे एतेक विशाल देश जेकर संविधानक आठम् अनुसूची मे पर्यन्त मैथिली केँ कुल २२ भाषा मध्य राष्ट्रीय भाषाक रूप मे मान्यता प्राप्त अछि, लेकिन ताहि भाषाभाषीक अपनहि भाषा प्रति कोनो खास लगाव-जुड़ाव नहि रहबाक कारण, दर्शक, विज्ञापन आ लगानी सभक घोर अभाव रहबाक कारण एखन धरि कोनो टा टेलिविजन चैनल संचालित रूप मे उपलब्ध नहि अछि। एहि भाषाभाषी मे अपन पीठ अपनहि सँ ठोकबाक प्रवृत्ति हावी रहैत अछि, परन्तु सब दिन आन-आन भाषा मे पढाइ-लिखाइ आ जीवनयापन करबाक नीयतिक चलते गुलामी मानसिकता एहि तरहें हावी भेल अछि जे नहिये निजी चैनल सफल भऽ सकल, नहिये सरकार एहि दिश कोनो ध्यान देलक। एकटा प्राचीन आ समृद्ध भाषा जेकरा पास अपन संस्कृति (मिथिला) हेबाक यथार्थ सत्य सम्पत्ति सेहो छैक, से एहेन लचरल अवस्था मे अछि से घोर चिन्ताक विषय थिक।
भारतक तुलना मे बहुत छोट देश, एतेक तक कि एकटा राज्य के क्षेत्रफल बराबरक देश रहितो मैथिली भाषाक लगभग एक दर्जन चैनल आ सैकड़ों कार्यक्रम – रेडियो संचार सहित सफलतापूर्वक चलि रहल अछि, लेकिन भारतीय मैथिलीभाषीक स्वयं केर भाषा प्रति उदासीनताक कारण भारत मे यैह उपक्रम असफल अछि। सोचय वाली बात छैक जे एना केना आ कियैक भेल छैक?


text:
सहरसा से लौटकर सुनिल कुमार झा
सहरसा । काल्हि तक जेकरा नाम से चिन्हैत रही ओकरा सोझा देखि सब गदगद छल । फेसबुक पर बनल सहरसा ग्रुप क एडमिन रविशंकर कुमार क परिकल्पना स आभासी दुनिया क किछु पैघ हस्ती से भेंट-घॉंट भेल । एकटा अद्भूत छण जेकर गवाह बनल सहरसा क रेड क्रॉस सोसाइटी सभागार ।
सोशल मीडिया क उपयोगिता सह कवि सम्मेल मे सहरसा सहित आन प्रदेश क रास लोगक जुटान छल । मिलन समारोह सह कवि सम्मलेन क एहि कार्यक्रम क उद्घाटन पटना से आयल कवि शहंशाह आलम, राजकिशोर राजन, कवि अरविन्द श्रीवास्तव, मुक्तेश्वर मुकेश, मधेपुरा टाइम्स क संपादक राकेश सिंह, सहरसा ग्रुप क एडमिन कुमार रविशंकर, सोमू आनंद, किसलय कृष्ण, अमित आनंद, प्रो० अरविन्द मिश्र नीरज आदि संयुक्त रूप से दीप प्रज्ज्वलित कए केलथि ।
एहि आयोजनक पहिल सत्र ‘सोशल मीडिया क उपयोगिता’ पर छल जेकरा मुख्य रूप से सोमु कुमार, विद्यापति स्मृति संस्थानक संरक्षक विमलकान्त झा, संस्कृतिकर्मी किसलय कृष्ण, मैथिली अभियानी अमित आनन्द, जनशब्द ब्लॅागक सम्पादक कवि अरविन्द श्रीवास्तव ,मधेपुरा टाइम्सक सम्पादक राकेश सिंह आदि उद्बोधित केलथि । सोशल मीडिया क चर्च करैत मैथिल अभियानी अमित आनंद कहलथि जे आय सोशल मीडिया क सभ यूजर अपना आप मे एकटा संपादक छथि जे रियल टाइम मे खबर क संप्रेशन करैत छथि संगे सोशल मीडिया पर सबहक लेल स्पेस छै एतहि कोनो एहन युजर नहि छथि जेकरा अपना लेल स्पेस नहि भेटैत होए । ओतहि मधेपुरा टाइम्स क संपादक राकेश सिंह कहलथि जे सोशल मीडिया स इनेक्टिव होनाय नीक मुदा फेक होनाय खतरनाक होइत अछि, हमरा सबहक भेड़ क भीड़ नहि असगर शेर चाही । ओ कहलथि जे सोशल मीडिय आय सबहक जरूरत बनि गेल अछि आ जमाना क संग कदमताल करबा लेल एकरा पर होनाय जरूरी छैक । इस्ट एण्ड वेस्ट टीचर्स ट्रेनिंग कॅालेजक निदेशक रजनीश रंजन कहलनि जे सहरसामे भारती मण्डन विश्वविद्यालय केर निजी स्तर पर स्थापित करबा लेल प्रक्रिया आरम्भ क देने छी आ संगे ओ कहलथि कि सोशल मीडिया पर अनाप शनाप पोस्ट स बचबाक चाहि । सोशल मीडिय नामे से सोशल छै एता समाजिक कार्य होबाक चाहि चाहे ओ कोनो रूप मे हो । एहि अवसर पर युवा नेता शशि शेखर सम्राट, चंदन कुमार, लुकमान अली कविगण रामचैतन्य धीरज, अरविन्द मिश्र नीरज,शहंशाह आलम (मुंगेर),राजकिशोर राजन, चन्दन सिंह, कृष्ण मोहन सोनी, पत्रकार सुभाष चंद्र झा, कवियत्री स्वाति शाकम्भरी आदि उपस्थित छलाह ।
कार्यक्रम दोसर सत्र कवि सम्मेलन क छल जाहि से पहिने शशी सरोजनी सेवा संस्थान क बच्चा सबहक कत्थक शैली मे एकटा नृत्य क आयोजन भेल जे कार्यक्रम मे चार चॉंद लगा देलक । तकर बाद कवि सम्मेलन क औपचारिक शुरूआत अरविंद श्रीवास्तव जी केलथि । कविता पाठ मे मुख्य रूप से स्वाति शाकम्भरी, किसलय कृष्ण, रजनीश रंजन, पटना से आयल सहंशाह आलम, राजकिशोर राजन आदि कवि क कविता पाठ से सम्पन भेल ।
सहरसा मे भेल अपन तरहक इ पहिल कार्यक्रम अनूठा आ यादगार रहल । कार्यक्रम कए सफल बनेबा मे सहरस ग्रुप क एडमिन कुमार रविशंकर, सोमू आनंद, पंकज आदि क संगे शशिशेखर सम्राट, डॉ० रजनीश रंजन आदि का महत्वपूर्ण योगदान रहल ।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
रङ्गपुर, बङ्गलादेश
रङ्गपुर बङ्गलादेश आ रङ्गपुर प्रदेशक एक प्रमुख शहर छी । रङ्गपुर १६ दिसम्बर १७६९ मे एक जिला मुख्यालय घोषित केलक आ १८६९ मे नगरपालिकाक रूपमे स्थापित भेछल । ई शहर बांग्लादेशक सबसँ पुरान नगरपालिकाक रुपमे रहल अछि । ई शहरक प्रमुख कार्यलय सन् १८९२ मे राजा जनक बल्लभ सेनक अादेशमे निर्माण कएल गेछल । ई शहर बङ्गलादेश उत्तरपूर्वी भागमे स्थित अछि । एकर दक्षिणी भागमे, भर्खर स्थापित कएल सार्वजनिक विश्वविद्यालय बेगम रुक्या विश्वविद्यालय रङ्गपुर स्थापित कएल छल ।
ⓘ प्राइम कलेज
प्राइम कलेज नेपालक काठमाडौं जिलाक काठमाडौंमे अवस्थित एक कलेज छी । ई त्रिभुवन विश्वविद्यालयसँ सम्बन्धन लेनए अछि । ई जिलाक प्रमुख शैक्षणिक केन्द्रसभमे सँ एक छी । ई नेपालक एक निजी स्रोत आ साधनसँ सञ्चालित सामुदायिक कलेज हो । एकर शाखा बल्खु, काफल आ ताहाचलमे अछि ।


text:
जेनेलिया डिसुजा
जेनेलिया देशमुख (उपनाम डिसुजा; जन्म: सन् १९८७ अगस्त ५)[१][२] भारतीय चलचित्र क्षेत्रक एक अभिनेत्री तथा मोडल छी।
बाल्यकाल[सम्पादन करी]
व्यक्तिगत जीवन[सम्पादन करी]
मुख्य चलचित्रसभ[सम्पादन करी]
प्रसिद्धि[सम्पादन करी]
सन्दर्भ सामग्रीसभ[सम्पादन करी]
- ↑ १.० १.१ "Happy Birthday Genelia!", Planet Bollywood, मूलसँ ३ नवम्बर २०१२-मे सङ्ग्रहित, अन्तिम पहुँच १४ अगस्त २०१३।
- ↑ "Happy Birthday Genelia D'Souza", Patrika Group (5 August 2014), मूलसँ ८ अगस्त २०१४-मे सङ्ग्रहित, अन्तिम पहुँच ५ अगस्त २०१४।
बाह्य जडीसभ[सम्पादन करी]
एहो सभ देखी[सम्पादन करी]
- जेनेलिया डिसुजा सँ सम्बन्धित मिडिया विकिमिडिया कमन्समे सेहो अछि।
- इन्टरनेट चलचित्र भण्डारणमे डिसुजा/ जेनेलिया डिसुजा
- जेनेलिया डिसुजा ट्विटर पर


text:
मैथिली रंगमंच पर महिलाक स्थिति
किया नहि अछि नीक स्थिति : महिलाक स्थिति त अन्यान्यभाषक रंगमंच पर सेहो नीक नहि अछि मुदा मैथिली सबस पाछु अछि। अन्यान्य भाषक महिलाकर्मी द्वेष भावना स ऊपर उठि समूह क संग काज करैत आगाँ बढैत रहलीह ताहि लेल हुनकर स्थिति मैथिली स नीक अछि। मिथिला मे जे महिला हिम्मत क कए एक्को डेग बढाबैत छथि त आन सब हुनका पकैड़ि कए दू डेग पांछा कए दैत अछि। समूह भावनाक सर्वथा आभाव त अछि संगहि सामाजिक प्रतारणा आ उलहन हुनकर मनोबल कए आर तोड़ि कए राखि दैत अछि। मैथिली रंगमंच पर महिला क उपस्थिति तखने बढत जखन महिला व्यक्तिगत स्वार्थ स ऊपर उठि समूह भावना मे काज करैत आ हुनकर घरक लोक सब आ समाज सेहो हुनकर एही काज कए सराहना करत।
भवदीय:-
नीलू कुमारी ( विशेष संवाददाता, मिथिलांचल टुडे )
मैथिली रंग-मंच पर महिलाक स्थिति पहिने से बेहतर भेल अछि, मुदा एखनो एकरा बेहतर नहि कहल जा सकैत अछि। मैथिली रंगमंच आइ अपन उन्नतिक बाट पर अछि। मैथिली नाटकक मंचन एकटा काल अंतराल मे देखबा लेल भेट रहल अछि। पुरान डीह जरूर नष्ट बा कमजोर भ गेल, मुदा नवका दलान अपन भूमिका स मैथिली नाटकक भविष्य कए प्रकाशवान केने अछि। एहन मे मैथिली नाटक मे महिला क भागीदारी आ योगदान पर चर्च आवश्यक भ गेल अछि। आइ जेना आन भाषाक नाटक मे महिला क भागीदारी देखबा मे भेट रहल अछि, ओहि अनुपात मे मैथिली मंच पर महिला क उपस्थिति एखनो बहुत कम अछि। किछु महिला जे मंच तक पहुंचलथि अछि ओ टीवी आ सिनेमा दिस बेसी सक्रिय भ गेल छथि। नव कलाकार कए सेहो टीवी चैनल बझेबा मे लागल रहैत अछि, एहन मे मैथिली नाटक नीक नवोदित कलाकार क सदिखन बाट तकैत आयल अछि आ एखनो ताकि रहल अछि। - नीलू कुमारी ( विशेष संवाददाता, मिथिलांचल टुडे )
किया नहि अछि नीक स्थिति : महिलाक स्थिति त अन्यान्यभाषक रंगमंच पर सेहो नीक नहि अछि मुदा मैथिली सबस पाछु अछि। अन्यान्य भाषक महिलाकर्मी द्वेष भावना स ऊपर उठि समूह क संग काज करैत आगाँ बढैत रहलीह ताहि लेल हुनकर स्थिति मैथिली स नीक अछि। मिथिला मे जे महिला हिम्मत क कए एक्को डेग बढाबैत छथि त आन सब हुनका पकैड़ि कए दू डेग पांछा कए दैत अछि। समूह भावनाक सर्वथा आभाव त अछि संगहि सामाजिक प्रतारणा आ उलहन हुनकर मनोबल कए आर तोड़ि कए राखि दैत अछि। मैथिली रंगमंच पर महिला क उपस्थिति तखने बढत जखन महिला व्यक्तिगत स्वार्थ स ऊपर उठि समूह भावना मे काज करैत आ हुनकर घरक लोक सब आ समाज सेहो हुनकर एही काज कए सराहना करत।
नाटक मे मिथिलानी : मैथिली रंगमंच पर महिला क आधारित कतेको नाटक लिखल गेल आ मंचन कैल गेल मुदा महिलाक स्थिति मे कोनो सुधार नहि क सकल। फेर चाहे ओ 1905 मे जीवन झाक लिखल ‘सुन्दर संयोग’ हो वा गोविन्द झाक बसात, कनिया-पुतरा, मधुयामिनी या सातम चरित्र, ओ फेर जगदीश प्रसाद मंडलक लिखल ‘मिथिलाक बेटी’ हो वा झामेलियाक बियाह, बेचन ठाकुर क बेटीक अपमान वा छिनारदेवी हो, आनंद झाक धधायत नबकी कनियाक लहास, सबटा मे महिलाक चरित्र कए केंद्र मे रखाल गेल अछि। बहुत रास नाटक क मंचन सेहो भेल छल मुदा महिलाक कमी क कारण कतेक नाटक मे महिला कलाकार क भूमिका पुरुष केलथि। मुदा समय क संग किछु माहौल बदलल आ मैथिली रंगमंच पर महिलाक खगता कम होइत गेल।
निर्देशन मे सेहो : मैथिली रंगमंच पर महिलाक निरंतरता लेल रंगमंचक निर्देशक सेहो महती भूमिका निभा रहल छथि। ओ नहि केवल महिलाक रंगमंचक सकारात्मक पक्ष स अवगत करा रहल छथि बल्कि हुनकर प्रतिभा कए बुझैत हुनकर भीतरक कलाकार कए सेहो जगा रहल छथि। ओना रंगमंच पर जे महिला स्थिति आइ सकारात्मक रूप स बढल अछि तहि मे सबस बेसी योगदान निर्देशक सब कए जाइत अछि। प्रकाश झा सन किछु निर्देशक समाज स लड़ि कए उलहन उपराग सुनि कए रंगमंच स महिला कए जोडि रहल छथि। एही कड़ी मे श्याम भाष्कर, संजयजी, अक्कू, बेचन ठाकुर आदि निर्देशक क नाम सेहो प्रमुखता स लेल जा सकैत अछि। इ सब नित-प्रतिदिन महिला कलाकार कए बढ़ावा द रहल छथि। आइ महिलाक रंगमंच स सिनेमा दिस झुकाव एहि निर्देशक सबहक सबस पैघ सफलता आ चिंता दूनू अछि।
निर्देशन मे सेहो : मैथिली रंगमंच पर महिलाक निरंतरता लेल रंगमंचक निर्देशक सेहो महती भूमिका निभा रहल छथि। ओ नहि केवल महिलाक रंगमंचक सकारात्मक पक्ष स अवगत करा रहल छथि बल्कि हुनकर प्रतिभा कए बुझैत हुनकर भीतरक कलाकार कए सेहो जगा रहल छथि। ओना रंगमंच पर जे महिला स्थिति आइ सकारात्मक रूप स बढल अछि तहि मे सबस बेसी योगदान निर्देशक सब कए जाइत अछि। प्रकाश झा सन किछु निर्देशक समाज स लड़ि कए उलहन उपराग सुनि कए रंगमंच स महिला कए जोडि रहल छथि। एही कड़ी मे श्याम भाष्कर, संजयजी, अक्कू, बेचन ठाकुर आदि निर्देशक क नाम सेहो प्रमुखता स लेल जा सकैत अछि। इ सब नित-प्रतिदिन महिला कलाकार कए बढ़ावा द रहल छथि। आइ महिलाक रंगमंच स सिनेमा दिस झुकाव एहि निर्देशक सबहक सबस पैघ सफलता आ चिंता दूनू अछि।
मैथिली रंगमंच पर महिलाक : एहि संबंध मे एखन धरि कोनो तथ्य परक सूचना त नहि अछि मुदा वरीष्ठ रंगकर्मी आ साहित्यकार विभूति आनन्द लिखैत छथि जे हुनकर गाम शिवनगर, जिला मधुबनी मे पहिल बेर 25 अक्टूबर, 1956 मे एकटा मैथिली नाटक महाराणा प्रताप क मंचन भेल छल, जाही मे दूटा मैथिल महिला कलाकार मंच पर उतरल छलीह। सोनादाइ आ सुधा कण्ठ नामक महिला मैथिली रंगमंचक इतिहास कए एकटा नव आयाम देलथि। मैथिली रंगमंच पर महिलाक ई संभवत: पहिल पदार्पण छल। ओकर बाद 1958 मे सुभद्रा झा मैथिली रंगमंचक इतिहास मे एकटा सशक्त हस्ताक्षर भेलीह जे बाद मे जा कए मीलक पाथर साबित भेलीह। ओना त भंगिमा आ अरिपण आदि रंगमंच पर अनके महिला कलाकार उपस्थित भेलीह, जाही मे प्रेमलता मिश्र ‘प्रेम’ सर्वाधिक उल्लेखनीय छथि। कलकत्ता मे सेहो अनेक बेर कतेक महिला कलाकार एलीह, कतेको त मैथिल नहिंयो रहैत मैथिली सीखी रंगमंच पर एलीह आ हुनका देखि बहुतरास महिलाक झुकाव एही दिशा मे भेल आ हुनके सबहक प्रयास स एही शीर्ष पर पहुंचलनि। आइ मैथिली रंगमंच महिलाक उपस्थिति स भरल पुरल अछि आ दिन दूना राति चौगुना, उतरोत्तर वृद्धि कए रहल अछि।
सामाजिक परंपरा रोकि रहल अछि बाट : मिथिला मे महिलाक अर्थ होएत अछि एक हाथ घोघ दोसर हाथ बच्चाक आंगुर। एहन स्त्री जे उम्र धरि अपन घरक चौखट नहि नांघने होए। एक त मिथिला मे स्त्रीक लेल कतेक सामाजिक धारणा आ दोसर नारीक प्रति पूर्वाग्रह हुनका अपन चौखट स पार नहि आबी दैत छैक दोसर सामाजिक उलहन आ अनुराग स ग्रसित भ मन भेला पर सेहो नहि आबि सकैत अछि। अखनो कतेक रास मिथिलानी प्रतिभा रहितो जे अपन घरक चौखट नहि नांघि पबैत अछि तकर सबसे पैघ कारण अछि हमर संस्कार आ सामजिक बंधन क देखावा। मुदा तखनो बदलैत जमानाक संग मिथिला बदलि रहल अछि आ मिथिलानी आब सेहो सशक्त भ रहल छथि। आब ओ नहि खालि अपन घरक चौखट नांघि कए सार्वजानिक मंच पर आबि रहल छथि बल्कि मंच पर स्थापित सेहो भ रहल छथि।
की अछि संभावना : संभावना क सवाल पर ढेर रास मिथिलानी जे मैथिली रंगमंच स जुडल छथि एक स्वर मे कहैत छथि जे “मैथिली रंगमंचक पर महिलाक स्थिति आब सुदृढ़ अछि आ दिन प्रतिदिन एही मे उतरोत्तर विकास भ रहल अछि। मिथिलानी आब रंगमंच स ऊपर उठि सिनेमा मे सेहो अपन भविष्य बना रहल छथि। मुदा ई मैथिली रंगमंचक दुर्भाग्य अछि जे एखन धरि महिला कलाकार पूर्ण रूप स व्यावसायिक रंगमंच क हिस्सा नहि भ सकलथि अछि। जे हिनकर विकासक क्रम मे सबसे पैघ रोड़ा अछि। कोनो कलाकारक स्थिति तखने सुधरत जेखन ओ व्यावसायिक होएत। रंगमंच पर खाली फ़ोकट क मनोरंजन आ समय बितेबाक साधन मात्र बुझला स कलाकारक विकास कखनो नहि होएत। संगठन क संग निर्देशक सब कए सेहो एही मे सहयोग करबाक चाही। मैथिलानी तखने आन भाषा-भाषाई रंगमंच संग डेग स डेग मिला कए चलि सकतीह अछि जखन ओ व्यावसायीकरण क हिस्सा बनतीह।( मिथिलांचल टुडे प्रकाशित अंक 2 में )
भवदीय:-
नीलू कुमारी ( विशेष संवाददाता, मिथिलांचल टुडे )


text:
नवका- पुरनका लेख सर्च करु...
बिहार उत्सव केर धूम
बिहारक लोक के लेल ई पूरा हफ्ता उमंग सं भरल अछि. होली के रंग अखन उतरलों नहि छल कि बिहार उत्सव शुरू भ गेल. एहि बेर तं बिहार के किछ ठाम रवि...सोम 20-21 मार्च दूनु दिन होली छल. एहन मे लगातार जश्न. लोक सभ एकटा अलगे रंग मे डूबल छथिन्ह.
मंगल दिन 22 मार्च के बिहार के बनल 99 साल पूरा भ गेल. बिहार सौवां साल मे चलि गेल. आब 22...23 आओर 24 मार्च के मुख्य कार्यक्रम के अलावा साल भर कोनो- न- कोनो कार्यक्रम चलैत रहत. 22 मार्च 1912 के बिहार... बंगाल सं अलग भ नवका राज्य बनल छल.
मुख्य कार्यक्रम पटना के गांधी मैदानमे भ रहल अछि. एहि के लेल गांधी मैदान के एकदम सं दुल्हन जकां सजाएल गेल अछि. पूरा पटना के इहे हाल अछि. राति होएतहि पटना दिवाली जकां चमकय लागैत अछि.
गांधी मैदान एकदम सं गाम-घर जका बना देल गेल अछि. मेन गेट पर आबतहि अहां के लागत जेना कोनो गाम मे घुसि रहल छी. एकदम सं गाम जका देबार पर पेंटिंग... गोबर सं लीपल आंगन.
गांधी मैदान जकां दोसरो ठाम कार्यक्रम भ रहल अछि. गांधी मैदान वाला मुख्य बिहार दिवस कार्यक्रम के उद्घाटन मुख्यमंत्री नीतीश कुमार करथिन्ह. एहि अवसर पर देश-विदेश के प्रमुख लोक सेहो मौजूद रहथिन्ह.
एहिठाम नृत्य... संगीत... कला प्रदर्शनी... खान-पान सं लsक दस तरहक कार्यक्रम भ रहल अछि. पटना के जतेक पार्क...मैदान...ऑ़डिटोरियम...हॉल अछि सभ ठाम किछ न किछ जरूर भ रहल अछि.
एहि अवसर पर सिर्फ बिहारक कलाकार सभ नहि बल्कि देश के मशहूर कलाकार सभ अपन कार्यक्रम पेश करथिन्ह. एहि मे पंडित हरि प्रसाद चौरसिया... पंडित शिवकुमार शर्मा... गजल गायक भूपेंद्र सिंह-मिताली सिंह आओर भजन गायक अनूप जलोटा शामिल छथिन्ह.
बिहार दिवस पर बिहार उत्सव गांधी मैदान मे सांझ करीब 4 बजे शुरू होएत. कार्यक्रम के शुरूआत बिहार गौरव गान सं होएत. एहि के बाद मुरारी लाल तिवारी के होली... चक्रवर्ती सिंह के चैता... कुंज बिहारी मिश्र जीक मैथिली... अंजलि भारद्वाज जीक भोजपुरी गीतनादक कार्यक्रम होएत.
अगिला दिन 23 मार्च बुध के सोहर... बुंदू खां केर राजस्थानी लोकगीत... अजीत अकेला जीक मगही गीतनाद...बच्चा नसीम आओर नसीम रूही ग्रुप के कव्वाली के संग भरत शर्मा आओर आराधना सिंह जीक भोजपुरी कार्यक्रम होएत.
कार्यक्रम के आखिरी दिन 24 मार्च के शारदा सिन्हा जीक मैथिली-भोजपुरी गीतनाद... विष्णु ओझा जीक भोजपुरी गीत... छउ नृत्य आओर छैला बिहारी के अंगिका गीतनादक कार्यक्रम अछि.
तं अहां सभ एहिठामक कार्यक्रम मे रिद्म आफ बिहार...बिहार गौरव गान...चैता... होली ...चारकुला...मैथिली गीत...भोजपुरी गीत आओर सुगम संगीत के आनंद उठा सकय छी.
गांधी मैदान मे अहां के मूर्तिकला...चित्रकला...मधुबनी पेंटिंग...छापाकला के संग देश... विदेशत कलाकार सभ के कला प्रदर्शनी सेहो देखय लेल मिलत.
बिहार उत्सव पर राज्य के अड़तीसों ( 38) जिला मे कई तरहक कार्यक्रम भ रहल अछि. कई तरहक प्रतियोगिता आयोजित कएल गेल अछि. सांस्कृतिक कार्यक्रम सेहो भ रहल अछि.
एकरे संग-संग हर गाम मे 99 दीया जलाsक बिहार के 99 साल पूरा होए के उत्सव मनाएल जाएत. बिहार उत्सव पर 22 तारीख के सरकारी छुट्टी घोषित सेहो कएल गेल अछि जेहि सं लोक कार्यक्रम के...उत्सव के नीक सं मना पएथिन्ह.
एकटा बात आओर एहि तीन दिन पटना एयरपोर्ट पर जतेक यात्री उतरथिन्ह आओर एहि ठाम सं उड़ान भरथिन्ह... हुनका सभ के मखाना के एकटा पैकेट उपहार मे देल जएतन्हि.
अगर अहां पटना मे होए वाला कार्यक्रम के आनंद उठाबय चाहय छी तं बिहार फाउंडेशन के साइट पर जाsक लाइव कार्यक्रम देख सकय छी. बिहार सं बाहर रहला पर अहां एहि सं बिहार सं जुड़ल रहि सकय छी.
हमर ईमेल:-hellomithilaa@gmail.com
सदस्यता लें टिप्पणियाँ भेजें (Atom)


text:
मधुबनीक भटसिमरि मे राष्ट्रीय लोक उत्सवक दोसर दिन कला-प्रदर्शनक नीक नमूना देखल गेल. देशक विभिन्न भागक कलाकार लोकनि संगीत, गीत, नाटक ओ लोककलाक विभिन्न विधाक प्रदर्शन केलनि. मिथिलाक कलाप्रेमी एहि उत्सवक माध्यमे एक दिस देशक अन्यान्य कला कें लगीच सं देखि रहल छथि त' आन भागक कलाकारक समक्ष अपन कलाक प्रदर्शन क' एकर प्रसार मे भूमिका निमाहि रहल छथि.
अछिंजल ओ नारी उद्गार संस्थान संगहि संस्कृति मंत्रालयक संयुक्त प्रयासें कएल जा रहल 'राष्ट्रीय लोक उत्सव' कार्यक्रमक दोसर दिन महेंद्र पासवान ओ टीम द्वारा 'रसनचौकी वादन', पूण्यदेव पासवान ओ टीम दिस सं कबीरपंथी गायन, रामनारायण राम द्वारा सलहेस गाथा गायन, काश्यप कमल द्वारा 'भोट' केर एकल नाट्य अभिनय, राधा मोहन मिश्र ओ टीम द्वारा विद्यापति संगीत परम्परा, हाजीपुरक जादूगर द्वारा 'जादू का खेल' केर प्रदर्शन, पश्चिम बंगालक जय जोहार फाउंडेशन द्वारा मैथिलीक ललका पाग केर एकल नाट्य प्रस्तुति लोकक मोन मोहि लेलक.
एकर संगहि मधुबनीक इप्टा द्वारा हिन्दी नाटक 'महाभारत एक्सटेंशन' इंद्रभूषण रमण केर निर्देशन मे खेलल गेल. एही संस्था द्वारा गांधी चौक नाटक सेहो प्रदर्शित कएल गेल. प्रभात कुमारक संरचना मे मिथिलाक झिझिया आ डोमकछ नृत्य सेहो प्रस्तुत कएल गेल. मध्यप्रदेशक एक्सट्रीम आर्ट सोसाइटी द्वारा चन्दनुआ नाटक प्रस्तुति एहि लोक उत्सव कें उत्कर्ष पर ल' गेल.
एहि तीन दिवसीय लोक उत्सवक आइ अंतिम दिन अछि. दशमी मे छुट्टी हो आ मधुबनी मे छी त' एकबेर भटसिमरि घूमब नीक विकल्प साबित भ' सकैत अछि. जतय अहां अपन माटिक गमक आ विभिन्न रंग कें देखि-सुनि सकैत छी.
#MithiEvents
#MithiEvents


text:
देश अपन स्वतंत्रताक 68 वर्ष पूरा केलक। एहि 68 वर्ष मे देश कतेको मामले मे सकारात्मक परिणाम देलक आ खूब प्रगति केलक अछि। सामाजिक, आर्थिक आ सांस्कृतिक प्रगतिक सं संग आन क्षेत्र मे सेहो देश उल्लेखनीय प्रगति केलक अछि। मुदा 1947 क परिपेक्ष मे देखिए त 2015 मे किछु एहनो क्षेत्र अछि जे उपेक्षित रहि गेल त किछु एहनो अछि ताहु स बदतर भ गेल। जाहि पर विचार आ मंथन समग्र विकास लेल जरूरी नहि बल्कि अनिवार्य अछि। आशावादी नजरि स निराशावादी समाजक मसला कए उठेबाक हमर सतत प्रयास रहल अछि। आजादीक 69 साल बाद हम अपन शहर, अपन राज्य, अपन देश आ अपन समाज कए कतए आ कोना देखैत छी, ओकरा केहन आ कोना बनेबाक सपना गढैत छी ताहि पर इसमाद किछु विशेष लोक क आलेख अपने लोकनिक समक्ष राखि रहल अछि। आजादीक 69 साल बाद क एहि विशेष आयोजन क आजुक आलेख प्रस्तुत अछि। – समदिया
प्रकाश झा
आजुक समयमे जँ कतौ मैथिलीक कोनो आयोजन भ’ रहल अछि त’ अधिकांशक नाम विद्यापति स्मृति पर्व समारोह रखल जाइत छैक । सबतरि आयोजनक ई ‘हेडलाइन’ एक्के । ‘हेडलाइन’क बाद आयोजनक स्थानक नाम जोड़ि देल जाइत अछि । प्राय: सौंसेक विद्यापति स्मृति पर्व समारोहक आयोजन समीतिक कर्ताधर्ता उम्रक तेसर पड़ाव पार करनिहार छथि । यानि पचास वसंत अधिकांश लोकनि देख चुकल छथि । अपना शहरमे साल भरि कवि कोकिल विद्यापतिक नाम पर आम मैथिलजन वा कि कॉर्पोरेट सेक्टर स’ अर्थोपार्जन कयल जाइत अछि । कतौ तीन दिना, कतौ दू दिना त’ कतौ एक दिना भव्य आयोजनक परिकल्पना होइछ । आयोजन किएक कयल जा रहल अछि वा कि एकर की लक्ष्य छैक आ आयोजनक परिणति की भेल तकर ब्योरा आयोजन कर्ता एहि ‘ओल्ड इज गोल्ड’ कमीटीए टा कहि सकैत छथि ।
एहि बीच अति महत्त्वपूर्ण, अति समृद्ध (आर्थिक रूपे, मानसिक नै) आयोजन समूह झारखण्ड मैथिल मंच, राँची द्वारा विगत 14 – 15, अप्रैल, 2013 क’ एहने विद्यापति स्मृति पर्व समारोहक भव्य आयोजन कयल गेल । ई संयोगे जे एहि आयोजन कर्ता लोकनिक नजरि मैलोरंग के नाटक पर अटकलन्हि । आजोजन लेल उत्साहित भ’ हमहूँ सब पहुँचलहुँ । ई पहिल अनुभव अछि एहि मैथिल गौरव कवि विद्यापतिक नाम पर आयोजित होम’ बला विद्यापति स्मृति पर्व समारोहक ।
आयोजन स्थल पर पहुँचैत देरी ओत्तुक्का व्यवस्था आ भव्यताक दृश्य देखि हम अपन रंगमंडल संग क्षुब्ध भ’ गेल रही । आपसमे बेसीकाल यैह हिसाबमे लागल रही जे एत्तेक पाई कत’ स’ आयल हौयत ? टेंटवला कतेक रुपैया लेने हेतै, लाइटबला कतेकमे साटा केने हेतैक, दू दूटा साइलेंट जेनरेटर, ध्वनि यंत्रक विशाल – विशाल बॉक्समे कतेक पाई लागल हेतैक, लगभग एक हजार कुर्सी लागल छैक कतेक रुपैया लागल हेतैक… आदि आदि । हम सब अपना अपना शहर आ अपन स्थिति के तुच्छ बूझैत आगू बढ़लहुँ । संयोग जे रातिमे पानि – बिहाड़ि तेहन उठल जे सबटा चौपट । तैयो रातिमे कार्यक्रम भेल । हम सब थाकल रही आवास स्थानपर जा सुति रहलहुँ । राँचीक एहि आयोजक लोकनिक अथक प्रयास बुझा रहल छल ।
भोरे जानकारी भेटल जे कार्यक्रम त’ रातिक 2 बजे धरि चलल । मारि फँसि गेलै तकरा बादे बंद भेल । हम चौंकलहुँ ‘मारि फँसि गेलै ?’ से कोना ? – मस्त मस्त गीत हुअ’ लगलै, किछु दर्शक संग आयोजक लोकनि सेहो शराब पिबि क’ मस्त भ’ गेलाह त’ मारि नै फँसतै ? मस्त मस्त माने – दुई अर्थी गीत… जिंस ढ़ीला क’ र’…, छाती मे उठैयै दरद कनी हाथ लगा द’… आदि आदि… ।
आजुक राति हमर नाटक छल तेँ भोरे आठ बजे आयोजन स्थल पर पहुँचलहुँ । मंचक स्थिति देख अचम्भित । मंचक तरमे, अगल बगल, पटेल भवनक खिड़की केबारक दोगमे, रैकक हन्नामे सौंसे महग स’ महग शराबक खाली बोतल छिड़ियायल । विद्यापतिक फोटो पानिमे भीजल । विद्यापतिक कतेको ‘कट आउट’ इम्हर ओम्हर फेंकल । राँचीक एहि धरतीपर हमर मानसिक स्थिति विचलित होम’ लागल । नाश्ता करैत काल भनसीया स’ गप्प शुरु केलहुँ । जानकारी भेटल जे रातिमे गीत – नाद शुरु भेल तकरा बाद जमशेदपुर स’ आयल टीम अपन गीति – नाट्य शुरु करबा लेल जखने मंचपर गेल कि तखने ओहि टीमक एकटा महिला कलाकार सँ एक व्यक्ति अश्लील व्यवहार केलखिन । ई अश्लीलताक अंदाजा एहि स’ लगओल जा सकैत अछि जे टीमक सब सदस्यक संग निर्देशक सेहो घोर आपत्ति जतेलाह । निर्देशक पंकज जी मंचपर चढ़ि जे मोनमे अयलन्हि से कहि अपन प्रस्तुति नै करबाक निर्णय ल’ लेलाह आ रातियेमे जमशेदपुर लेल बिदा भ’ गेलाह । आब आयोजक जे हिनका लोकनि के आमंत्रित केने रहथिन आ जिनका कारण ई लोकनि चलि गेलाह दुनू ग्रुपमे नीक जेना मारि फँसि गेल । मारि शांत भेला उपरांत चंदा देनिहार लोकनि अरि गेलाह जे हम गीत त’ सुनबे करब । गीत शुरु भेल आ दू बजे धरि चलल । खूब अश्लिल गीतक माँग हुअ’ लागल । एहन गीत सुननिहार आ गीतक रसपान करनिहारमे अधिकांश अधबेसू छलाह । फेर मारि पीट बजरल । राष्ट्रपति शासन लागल छैक, तुरंते सेना आ पुलिस आबि गेल तखन जा’ क’ कार्यक्रम रूकल ।
एहन घटनाक विवरण सुनितहि हमर हालतक अंदाजा लगाओल जा सकैत अछि । हमरो नाटक करबाक छल । तीन तीनटा महिला रंगकर्मी हमरो संग छलीह । सब सदस्य संग गप्प केलहुँ । एक मत स’ ई निर्णय भेल जे नाटक करबाक अछि, कोनो व्यवधान भेला पर नाटक रोकि देब । राँचीमे रहनिहार कतेको मित्र लोकनि [हिन्दी भाषी रंगकर्मी एवं अपन दिल्लीक कार्यालय रा.ना.वि.] स’ सेहो सम्पर्क केलहुँ । हम अपन सहायक संग मंच निर्माणमे जुटि गेलहुँ आ अभिनेता लोकनि नाटकक पूर्वाभ्यासमे लागि गेलाह । मंच निर्माण समय मंच पर शनै: शनै: आयोजक लोकनि पधार’ लगलाह । हुनक आपसी वार्तालाप शुरू भेल । हम सब चुपचाप मंचक प्रकाश यंत्र, ध्वनि यंत्र आ पर्दा लगाब’ मे व्यस्त । आयोजकक संख्या आब लगभग दस – बारह टा भ’ गेलनि । राति की भेल छल तकर नीक जेना व्याख्या हुअ’ लागल । आयोजकमे सेहो दूटा ग्रुप भ’ गेल छल । मंचपर जे किछु होयत ओकरा भंडुल करब दोसर ग्रुपक उद्येश्य छल । जानकारी भेल जे हिनको लोकनि के नीक जेना मारि लगलन्हि । एक दोसरके अपन माथक टेटर देखाबैत छलाह त’ कियो पीठक निशान । सबहक उम्र बुझू पचास स’ उपरे छल । हम झारखण्डक एहि भूमि पर सभ्रांत आ समृद्ध मैथिलजनक स्थिति स’ क्षुब्ध । परिस्थिति के भँपैत हम आयोजक स’ आग्रह कयल जे कार्यक्रमक शुरुआत हमरे सबहक नाटक स’ क’देल जाय । आयोजकमे किछु गोटे अत्यंत आत्मीय आ मानसिक सहयोगी । हिनका लोकनि स’ गप्प क’ क’ नीक अनुभव करैत रही । हिनका लोकनिक संख्या बहुत थोड़ छल । मुदा किछु आयोजक पाइयक ठसक मे चूर । फैसला भेल जे नाटक उद्घाटन आ विद्यापति गीतक तुरत बाद होयत ।
रातिक लगभग एग्ग्यारह बजे दर्शकक संख्या लगभग हजार । आयोजक आयोजनमे दुनू पाटी नीक तैयारीमे छलाह । मंचपर हिनका बजबियौन त’ हुनका बजबियौन । हमरा बैच दिय’ त’ हुनका दियौन । अगिला कुर्सी पर ओकरा किएक बैसाओल गेल त’ फलां बाबू किएक पाछा बैसताह । एहने स्थिति – परिस्थितिमे लगभग साढ़े एग्यारह बजे रातिमे शुरू भेल नाटक पैघ नटकिया के । नाटक नीक जेना आगू बढ़ि रहल छल । तीन दृश्यक बाद आयोजकमे एक गोटे आग्रह केलन्हि जे दू सीनक बीचमे गीत नै हेतैक की ? हम कहलियैन – नै नाटक शुरू भेल त’ समाप्ते होयत । चरिम दृश्यक बाद फेर तीन चारि गोटे आयोजक अयलाह आ क’ह’ लगलाह “ जे बहुते गबैया के आनि लेल गेल छैक । जँ ई लोकनि गीत नै गेताह / गेतीह त’ हमर सबहक पाइ बूड़ि जायत तेँ दू सीनक बीच बीचमे गीत देब’ दियौ । नाटक त’ भोर तक चलबे करतै । एत्तुक्का दर्शक भोर पाँच बजे तक रहताह ।” गप्प करथि ओ लोकनि आ शर्मसार भ’ रहल छलहुँ हम । पाँचम दृश्य समाप्त भेल । छठम दृश्य होइत रहै, फेर आग्रह आयल । आब हम नाटक समाप्त क’ देल जाय सैह उचित बूझि अपन अभिनेता लोकनि के मंच पर जयबा स’ रोकि लेलहुँ । सब रंगकर्मीक मनसिक स्थितिक अंदाजा लगाओल जा सकैत अछि । राति बेसी भेल जा रहर छल । सब गोटे अत्यंत दु:खी भ’ बिना किछु खेने अपना आवास पर चलि गेलाह । सुतताह की, सब गोटॆ राति भरि एहि विद्यापति स्मृति पर्व समारोहक आयोजक लोकनिक मानसिक दरिद्रताक चर्च करैत रहलाह । एहि विषम परिस्थितिमे स्थानीय अभिनेता आदरणीय राजीव जीक मानसिक सहयोग हमर रंगकर्मी के संबंलता प्रदान केलकन्हि से नै बिसरल जा सकैत अछि । हाँ ! एहि तरहक स्थिति स’ हमहूँ सब रूबरू नै भेल रही तेँ हमरा सब लेल ईहो बुझू जरूरीये छल । एहि ठोकर स’ हम सब खूब नीक जेना किछु कठोर सपत नाटकक मादे ल’ लेलहुँ । सिखै त’ छै लोक ठोकरे स’ ने…
आयोजकमे जे लोकनि हमरा सबके निमंत्रण देने रहथि, शर्मसार छलाह । ओ लोकनि बेचारे हमरा लोकनिक सोझा किएक औताह ? दोसरा दिन जखन लगभग एग्यारह बजे ओही स्थान पर गेलहुँ त’ नीक जेना जानकारी भेटल जे आयोजक लोकनि राति भरि दारू पीलाह आ मंचपर अभद्र स’ अभद्र गीतक आनंद सोम रसक संग लेलाह । विद्यापतिक आगू मंचपर : बुढ़बा…. बिहारी नौजवान… आदि गीत स’ समाप्त भेल ई पर्व समारोह ।
एहन आयोजनमे नीक जेना सोम रसक पान होइत आयल अछि जे सुनबामे बेसी काल अबैत अछि । अत्यंत खराब लगैत अछि मुदा, हमर मैथिल समाजक ई त’ परम्परा थिक । विद्यापति सेहो नीक जेना भाँग खाइत छलाह । उगना भाँग पिसब लेल नियुक्ते भेल छल । भाँगक स्थान आब सोम रस [शराब] ल’ लेलक अछि ताहि स’ की ? विद्यापति आ रानी लखिमाक बीचक संबंध पर कतेको विद्वान अपन माथा लगा चुकल छथि । विद्यापति सेहो शृंगार रसक माहिर कवि छथि तेँ हिनका फोटोक आगू ई लोकनि आजुक मेनका / रम्भा आदिक फोटो अपन छातीमे फेवीकॉलस’ चिपकबैत छथि ताहिमे हिनक की गलती ???
राँची स’ बिदा हुअ’ लगलहुँ । स्टेशन तक पहुँचाबय लेल झाँरखण्ड मैथिली मंचक तीन चारिटा पदाधिकारी अयलाह । गेस्टहाउस स’ निकलैत काल “एहि ठाम जे त्रुटि भेल हुए से एत्तैहि बिसरि जायब…” कल जोड़ने ठाढ़ बुजुर्ग अध्यक्ष महोदय… मुदा, हमहूँ की करू ? अपन स्थिति त’ बिसरि गेलहुँ महोदय मुदा पूर्वर्ती कलाकार पीढ़ी के जानकारी देब बेसी आवश्यक अछि । जे एहन एहन भ्रष्ट आयोजकक मानसिकता स’ विचलित नहि होबय ।
एहि ठाम दिल्लीमे हमरा लोकनि के पहुँचइ स’ पहिनहि तथाकथित शुभचिंतक लोकनि अपन सूचनातंत्र स’ ई जानकारी प्राप्त क’ चुकल छलाह । ई लोकनि सेहो अपना के संस्कृतिकर्मी कहैत छथि । अपन कथ्यमे कनी आरो नून मिर्चाई लगा क’ हमर कलाकारक आत्मसम्मान पर कुठाराघात करबाक कोनो मौका नहि चुकलाह अछि । विगत डेड़ महीनामे प्राय: सब सार्बजनिक स्थान पर हिनका लोकनिक मुख्य चर्चाक विषय यैह रहलन्हि अछि । एतेकटा दिल्लीमे ई संख्या मात्र दू गोटेक छनि । आब हम हिनका लोकनिक नाम कोना लिखू ? छथि त’ ई लोकनि बहुत आत्मीय । आम प्रेक्षक हिनका लोकनिक एहि चुटकी के सुनि हमरा सब स’ बेसी हत्प्रभ होइत छथि, एहि निन्दनीय कथामे ई लोकनि किम्हर ठाढ़ छथि ? हम आभारी छी अपन कलाकार के जे एहि विषम परिस्थितिमे सेहो हमरा संग मजबूती स’ ठाढ़ छथि ।
( लेखक मैलोरंग क संस्थापक, स्थापित निर्देशक, आ संपादक छथि । वर्तमान मे एन.एस.डी मे कार्यरत छथि । इ लेखक अपन विचार अछि । )
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
First Portal of Maithili Films, Artists, Songs, Music, Theater and Entertainment मैथिली फ़िल्म, कलाकार, गीत- संगीत, रंगमंच आ मनोरंजनक पहिल मैथिली पोर्टल
Tuesday, October 9, 2012
Ek Chutki Sindoor: A New Maithili Film
3 comments:
मैथिली फ़िल्म "एक चुटकी सिन्दूर"क रीलीज रिपोर्ट आह्लादकारीReplyDelete
-----------------------------------------------------------------------
बहुचर्चित आ प्रतीक्षित मैथिली फ़िल्म एक चुटकी सिन्दूर" बेनीपट्टीक "अम्बा" सिनेमा हॉलमें सफ़लतापूर्वक चलि रहल अछि जे मैथिली सिनेप्रेमीक लेल आह्लादकारी बुझना जायछ। फ़िल्मक पहिल शो ओतेक नीक नहिं गेल मुदा दॊसर दिन सं हॉलमें महिलाक भीड़ एहि फ़िल्मक सफ़लताक गारंटी द रहल अछि। सिनेमा हॉलक मालिक छोटु पासवानक अनुसार "एक चुटकी सिन्दूर" देखबाक वास्ते दर्शकक हुजुमके देखि कए लागि रहल अछि जे" सस्ता जिनगी महग सेनुर"क रिकॉर्ड केर पुनरावृति भ रहल अछि।विदित जे ई फ़िल्म 20 नवम्बर 2012 के रीलीज भेल छल। फ़िल्मक सह- निर्माता आनन्द झा मुम्बई सं जनतव देलनि अछि जे आब ई फ़िल्म मधुबनी, सहरसा, पूर्णिया आदिमें सेहो लागत। फ़िल्मक शो के लेल एहि स्थान सबसं लगातार फ़ोन आबि रहल अछि । संगहि, मुम्बई केर कान्दीबली आ बीरार एवं दिल्लीकए मैथिली बाहुल्य क्षेत्रमें स्थित एकटा सिनेमा हॉलमें फ़िल्मक प्रदर्शनक बात सेहो चलि रहल अछि।
Bhaskar ji, ee cinema hum sab Delhi me kona dekhi sakab... takar margdarshan kari..........ReplyDelete


text:
नवका- पुरनका लेख सर्च करु...
दरभंगा-मुजफ्फरपुर रेललाइन
दरभंगा सं मुजफ्फरपुर के बीच नबका रेल लाइन के शिलान्यास सिंघबाडा मे भेल. एकर शिलान्यास करैत रेल मंत्री लालू प्रसाद यादव जी कहलथिन्ह जे नबका रेल लाइन सं जाले... सिंघबाड़ा आओर केवटी सेहो जुड़त. मुदा केना जुड़त एकर खुलासा नहिं भेल. लालूजी तं इहो कहलथिन्ह जे केवटी... जाले... सिंघबाड़ा के जनकपुर रोड़ स्टेशन पुपरी सं सेहो जोड़ल जाएत. रेलमंत्री कहलाह जे अगर मुख्यमंत्री नीतीश कुमार जल्दीए जमीन उपलब्ध करा देताह त ई लाइन तीन साल मे बनि जाएत. लालूजी पिछला दु साल मे बिहार मे कइटा रेल परियोजना के शिलान्यास कएलथिन्ह अ मुदा ओ आगां नहिं बढ़ि पा रहल अछि. शिलान्यास के बाद काज सेहो आगां बढ़य ई इंतजाम होबाक चाही. अखन ओ रेलमंत्री छथिन्ह कोशिश कs परियोजना मे तेजी ला काज के करबा सकय छथिन्ह . मुदा चुनावक बाद कि होएत कहल नहिं जा सकैत अछि. आओर अगर चुनाव बाद लालूजी छोड़ि दोसर कोनो गोटा रेलमंत्री बनताह त फेर ओ बिहारक परियोजना के जारी रहय देताह या ठंडा बस्ता मे डालि देताह के जानैत अछि.
सदस्यता लें टिप्पणियाँ भेजें (Atom)


text:
ⓘ सिस्ने गाउँपालिका
सिस्ने रुकुम जिलामे अवस्थित अछि । वि.सं. २०७३ सालमे सङ्घीय मामिला तथा स्थानीय विकास मन्त्रालयद्वारा ७४४ स्थानीय तह लागू करलाक बाद रुकुम जिलामे साविकक सिस्ने, रुकुम, प्वाङ, पोखरा गाविस, रुकुमकोट आ स्यालापाखा गाउँ विकास समितिसभके मिलाए सिस्ने गाउँपालिका बनाएल गेल अछि । सिस्ने गाउँपालिकाक कूल क्षेत्रफल ३२७.१२ वर्गकिलोमिटर रहल अछि । ई गाउँपालिका ८ वडामे विभाजन कएल गेल अछि । ई गाउँपालिकाक कूल जनसङ्ख्या १६,४९७ रहल अछि । ई गाउँपालिकाक सिमाना पूर्वमे पुथा उत्तरगंगा गाउँपालिका, पश्चिममे मुसीकोट नगरपालिका, आठबिसकोट नगरपालिका आ बाँफिकोट गाउँपालिका उत्तरमे डोल्पा तथा दक्षिणमे भूमे गाउँपालिका धरि फैलल अछि ।


text:
विभिन्न सम्मान सं
सम्मानित मैथिली रंगमंचक पहिल महिला रंगकर्मी एवं मैथिली, हिन्दी आ भोजपुरी फ़िल्ममें अभिनय
केनिहार साहित्यानुरागी प्रेमलता मिश्र "प्रेम' सं लेल साक्षात्कार केर किछु अंश :
अपन प्रारंभिक जीनगीक संबंधमें
किछु बताबी।
हमर नैहर रहिका अछि आ
सीतामढी जिलाके अन्तर्गत धाधी-सिरसी हमर सासुर। हमर पढाई लिखाई गामें केर स्कूल
में भेल। मैट्रिक फ़स्ट डिवीजन सं पास केने छलहुं। हमर
पति रहिका स्कूल में शिक्षकके पद पर कार्य करैत छलैथ मुदा “कक्का”
(यात्री जी/नागार्जुन)के कहय पर पटना आबि गेलहुं। किछु दिन धरि हम
कक्का के महेन्द्रु स्थित डेरा पर रहलहुं। चूंकि कक्का जीके जान पहिचान बड्ड पैघ
पैघ लोक सं छलनि, त्यां दुआरे हमर पतिके नौकरी एकटा प्रकाशन
में लागि गेल छल। चूंकि हमहुं नीक पढल छलहुं, त हमरो कहलैथ
कि अहां कोनो स्कूल में शिक्षिका रुप में काज करु। से करय लगलहुं।
अहांक रंगंकर्मक यात्रा
कोना प्रारंभ भेल ? अपन अनुभव बताबी ।
पटना अयला पर एक दिन कक्का
जी (बाबा नागार्जुन-हमर पिता जीक पिसियौत भाय ) हमरा आकाशवाणी लय गेलाह आ कहलाह कि
अहां आकाशवानी में विभिन्न गोष्ठी, संगोष्ठी, वार्ता, परिचर्चा आदि में भाग लिS, से हम कार्यक्रम सबमें अपन
सहभागिता देबय लगलहुं। हमरा एखनो स्पष्ट रुप सं मोन अछि। कक्का के हम आंगूर पकड़िकए आकाशवाणी गेल छलहुं। आ ओहि ठाम वार्ताके संग संग रेडियोमें नाटक सबमें भाग
लेबय लगलहुं। आकाशवाणी में गोपेश जी, बटुक भाई, इन्द्रकान्त झा जेहन बरका बड़का रंगकर्मीक आबा-जाही बड होयत छल, हुनका सबके सम्पर्क में एलहुं। चेतना समिति सं जुरलहुं आ हुनके सबके साथ
नाटक करैत करैत नाट्यमंच आ रंगकर्म सं जुड़ि गेलहुं। कम्पीयरिंग सेहो केलहुं। रंगकर्मीके सम्पर्क
में अबितेहि चेतना समिति आदि बहुत रासे नाट्य संस्था सं जुड़ि गेलहुं। ई बात 1964-65
के अछि। तकरा बाद हमर रंगयात्रा चलिते गेल। एहि समयमें रंगमंचीय अभिनयक लेल नारी
पात्रक अभाव छल। पुरुख सब नारीक भेषमें अभिनय करय छलाह। परिस्थिति एहन बनल जे हमरा
एहि खगतके दूर करयमें रंगमंच पर आबय पड़ल। हमर प्रारंभिक रंगमंचीय
जीनगीमें “टुटैत लोक”, “लेटायत आंचर”
आदि में हमर अभिनयक बड्ड प्रशंसा भेल ।“टुटैत
लोक” में हम पहिल बेर अभिनय कयलहुं जेकि चेतना समिति द्वारा
मंचित कयल गेल छल।
मैथिलीक पहिल फ़िल्म “ ममता गाबय
गीत”में अहांक भूमिका सेहो अछि। ई भूमिका अहांके कोना भेटल
छल?
एहि सब नाटक करयक क्रममें रबीन्द्रनाथ
ठाकुरजी (रवीन्द्र-महेन्द्र)सं भेंट भेल छल जे हमरा
सक्षम बुझैत हमरा कहलाह – “ अहां मुम्बई चलू”। त हम हुनका सं पूछलियेन्कि ओतय हमरा की करय पड़त। त ठाकुर जी कहलैथ कि
किछु नहिं , बस जे अहां अतय करैत छी मात्र सेईटा करय पड़त। ई
बर्ख छल 1981-82क। 1981 सं सत्रह साल पहिने एकटा मैथिली फ़िल्म ‘ममता गाबय गीत” डिब्बामें बंद छल। रबीन्द्र जी एहि
फ़िल्मके डिब्बा सं निकालिकए अकर पुनर्निर्माणक काज में लागल छलैथ। एहि फ़िल्ममें
पहिलुका कथामें किछु आरो कथा जोड़ि देने छलैथ आ ओहिमें किछु पात्रक आवश्यकता छल।
अजराक आवाजक डबिंगके संग संग हम नबका कथामें विधवा भाऊजक भूमिका केलहुं। ललितेश
हमर पुत्रक भूमिका केलथि।
अहां मैथिली आर भोजपुरी
फ़िल्ममें अभिनय केने छी। भोजपुरी फ़िल्ममें अभिनय करबाक अवसर कोना भेटल ?
प्रकाश झा एहि समयमें अपन
फ़िल्म “दामूल”बना रहल छलैथ आ कास्टिंगके लेल समस्त रंगकर्मी
के बजेने छलैथ । एहि ठाम “दामूल”क
शूटिंग के दौरान हमरा “कन्यादान”
फ़िल्ममें झारखंडी झाक भूमिका केनिहार जे गयाके छलैथ , सं
भेंट भेल। ओ हमर अभिनय देखने छलैथ, त्यां ओ लक्ष्मण शाहाबादी
के अपन संग लयकए विना बतौने हमरा डेरा पर चलि येलैथि। ओहि समयमें लक्ष्मण शाहाबादी
एकटा भोजपुरी फ़िल्म ‘दूल्हा गंगा पार के” बना रहल छलैथि। एहि फ़िल्ममें हम मायक भूमिका केलहुं। तकरा बाद एकटा आरो
भोजपुरी फ़िल्म “ बबुआ हमार”में काज
केलहुं। फ़ेर मैथिली फ़िल्म “ ससता जिनगी महग सेनूर” में काज केलहुं । यद्यपि निर्देशक मुरलीधर हमर भूमिका बढाबय चाहैत छलैथ
मुदा हमरा किछु असुविधा छल। डीडी पटनाके लेल प्रमोद चौधरी द्वारा निर्मित
धारावाहिक” पर्व भरा मिथिला’ में काज
केलहुं। शिव पूजन सहाय केर “देहाती दुनिया’में हमर अभिनय छल। सुनील कुमार
(रायपुर, सीतामढी)क भोजपुरी फ़िल्म “माटी”में अभिनय केने छी । राजकमल चौधरीक कहानी पर आधारित श्रीकान्त मंडल जी
द्वारा निर्देशित मैथिली फ़िल्म “ललका पाग”क लेल हम पहिल बेर कॉन्ट्रैक्ट साइन केने रही मुदा दुर्भाग्यवश ई फ़िल्म
रिकॉर्डिंग्के बादो नहिं बनि सकल। हिन्दी आर भोजपुरी फ़िल्म ओ सीरियल में काज करय
के लेल कयकटा ऑफ़र आयल मुदा किछु परिवारिक कारणसं आ समयाभावक कारण हमरा ऑफ़र छोड़ि
देबय परल।
अहां कोन कोन रंगमंच सब सं
जुड़ल छी ?
महिला रंगकर्मीक रुपें हम
बहुत रास संस्था सबसं जुड़लहुं जेना भंगिमा, अरिपन, चेतना समिति, मैथिली महिला संघ आदि सं। आ एखनो एहि
संस्था सं जुड़ले छी कोनो ने कोनो रुपे।
मैथिली रंगमंच पर
मैथिलानीक उपस्थितिक खगताक विषयमें की कहय चाहब ?
नीक प्रश्न अछि। समीचीन
प्रश्न । मुदा एहि संबंधमें हम ई कहय चाहब जे मैथिली रंगमंच पर मैथिलानीक
उपस्थितिक स्थिति मोटा मोटी ठीके रहल अछि। हां, ई बात अवश्ये अछि जे
मैथिलानी आब कैरियर –ओरियेन्टेड भे गेलीह, परिवारिक काज-धाज में ओझरा गेलीह, अपन बच्चाके
शिक्षा देबयमें बेसी सं बेसी समय देबय चाहैत छैथ, चाकरी करय
बालीक ट्रांसफ़रक समस्या से अलगे। एहन परिस्थितिमें आब ओ नाटक केना करतीह ? नाटक
में समर्पण चाही, समय चाही । महिला रंगकर्मीमें बहुत रास महत्वपूर्ण नाम अछि । ककर ककर
नाम कहू। स्वाती सिंह,
प्रियंका, शारदा सिंह (मैथिल नहिं), आशा चौधरी, रितु कर्ण, कल्पना, ज्योति झा , कयकटा कलाकार। पहिने तनुजा
शंकर अभिनय करै छलीह। आब छोड़ि देलीह।
अहांके कोन कोन सम्मान
भेटल अछि ?
हमरा साहित्य, कला,
संस्कृति, अभिनय लेल बहुत रास सम्मान भेटल अछि। पटनाक चेतना समित, कोलकाताक मिथिला
सांस्कृतिक परिषद, दिल्लीक अखिल भारतीय संस्थान,, दरभंगाक विद्यापति सेवा संस्थान,
दिल्लीक नाट्य संस्था मैलोरंग द्वारा (ज्योतिरीश्वर
सम्मान) हमरा सम्मानित कयल गेल अछि। । मैथिली संस्थाक तुलनामें हमरा हिन्दी संस्थासं
बेसी सम्मान भेटल अछि। नूर फ़ातिमा सम्मान, पाटलिपुत्र अवार्ड, मिथिला विभूति दू दू बेर कोलकाता द्वारा , रहिका
द्वारा सम्मान।
अहांक परिवारमें के के छैथ
?
हमर परिवार में 3टा पुत्र
एकटा पुत्री। ज्येष्ठ मनमोहन मिश्रा (आईबी में), दोसर रवि रंजन मिश्रा (ILFS में वाइस प्रेसिडेंट), तेसर
अनुपमा जे म्यूजिक में एमए कय रहली अहि । गीत गबैत छथि। छोटका बेटा सत्यजीत मिश्रा
तबला बादक अछि।
अभिनयक सं संग अहां
सुपरिचित साहित्यकार सेहो छी। अपन साहित्यिक रचना सबके बारे में किछु बताबी ?
आकाशवाणि सं जुड़ला पर एहिमें वार्ता प्रस्तुत करबाक लेल हमरा लिखय
पड़ैत छल। बादमें विभूति आनन्द केर प्रेरणा पर हम
अपन लेखन कार्यके गति प्रदान करय
लगलहुं। विभिन्न पत्र पत्रिकाक सम्पादन केलहुं आर एखनो कय रहल छी। हमर रचना
विभिन्न पत्र पत्रिका सभमें प्रकाशित भेल अछि। हमर कथा संग्रह अछि- “एगो छली सिनेह”, हमर संस्मरण “वो दिन वो पल” आओर कथा- संग्रह “शेखर प्रसंग” अछि जेकि हमर पीएचडी केर विषय छल। साहित्यिक गतिविधिमें सतत लागल रहैत छी।
पटनामें अपन घर पर सब मासमें एक दिन “सांध्य गोष्ठी” केर आयोजन करैत छी जाहिमें
मैथिली, हिन्दी रचना आदिक पाठ तथा ओकर विश्लेषण होयत अछि। एकटा रंगमंच विशेषांक जल्दिये आबय बला अछि।
अहां अतेक समय देलहुं, अहि
लेल अहांके बहुत बहुत धन्यवाद।
अहुंके बहुत बहुत धन्यवाद भाष्कर
जी।


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jagdanandjha@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
सोमवार, 31 दिसंबर 2012
शनिवार, 29 दिसंबर 2012
गजल
गजल
बिना दागक हमर छल ई चान सन मुँह
कुकर्मी नोचि लेलक मिल राण सन मुँह
कि सपना देखलौँ आ लुटि गेल जिनगी
घटल एहन बनल देखूँ आन सन मुँह
रमल रहियै अपन धुनमेँ आ कि एलै
चिबा गेलै हमर सुन्नर पान सन मुँह
बनल नै स्त्री समाजक उपभोग चलते
किए तैयो मनुख नोचै चान सन मुँह
हमर सभ लूटि गेलै ईज्जत व चामोँ
कि करबै जी कऽ लेने छुछुआन सन मुँह
बहरे-करीब मने
"मफाईलुन - मफाईलुन-फाइलातुन"
मात्रा क्रम-1222 - 1222 - 2122
©बाल मुकुन्द पाठक ।।
गजल
प्रेम नै भाइ ई जहर छै
पोखिरसँ उठल बुझु लहर छै
प्रेम मेँ जान जाएत चलि
तड़पि के मरब ई जहर छै
नै परु प्रेमके जाल मेँ
एखनो एकरे पहर छै
नै करु प्रेमके ई नशा
ई तँ मिसरी धुलल जहर छै
ई मुकुन्दोँ फसिकँ ऐहिमेँ
कहलक प्रेम नै जहर छै
*बहरे- मुतदारिक ।
फाइलुन मने दीर्ध-ह्रस्व-दी र्ध चारि बेर ।
© बाल मुकुन्द पाठक ।।
हजल
देखियौ देखियौ जुग केहन भऽ गेलै कक्का यौ
टोपी चश्मा पहिर कऽ चलै छै छौड़ा उचक्का यौ
छमकि कऽ चलैए संगे नटुआ सन केश छै
जीँस टीशर्ट पहिर कऽ अंग्रेज भेल पक्का यौ
चौक पर घूमैत छै बोतल चढ़ा कऽ भोरेसँ
सिगरेटक दिन भरि ई उड़ाबै छोहक्का यौ
अपनाकेँ बड़का ई बुझैत अछि हीरो छौड़ा
मुहँ नै लगाबूँ एकरासँ अछि ई लड़क्का यौ
स्त्री जकाँ श्रृंगार करै छै लगाबैये ठोररंगा
भोरेसँ कटाके दाढ़ी मोछ लागे जेना छक्का यौ
छौड़ी पाछाँ पागल भेल छै काज धाज छोड़िकेँ
हुलिया एकर देखि कऽ मुकुन्द हक्काबक्का यौ
सरल वर्णिक बहर ,वर्ण17
©बाल मुकुन्द पाठक ।।
गजल
हमरासँ जौँ दूर जाएब अहाँ
रहि रहि इयादि आएब अहाँ
सिनेह लेल अहीँके बेकल छी
छोड़ि कऽ हमरा कि पाएब अहाँ
खोजि खोजि के तँ पागल बनलौँ
बताउ कि कतऽ भेँटाएब अहाँ
किएक लेल एहन प्रेम केलौँ
जौँ ई बुझलौँ नै निभाएब अहाँ
बदलि गेलियै अहाँ कोना कऽ यै
हमरासँ नै बिसराएब अहाँ
हमरा छोड़ि गेलौँ मुकुन्द संग
आब कतेक के फसाँएब अहाँ
सरल वर्णिक बहर ,वर्ण12
©बाल मुकुन्द पाठक ।।
गजल
सुनु अहाँ कियै हमरा सँ दूर गेलौँ यै
अहीँक चलतै हम तँ नाको कटेलौँ यै
रुप अहाँक देखिकऽ हम तँ मुग्ध भेलौँ
ओहि परसँ कियै ई कनखी चलेलौँ यै
मगन छलौँ अहाँ मेँ काज धाज छोड़िकऽ
प्रेम मेँ तँ हे प्रेयसी जग बिसरेलौँ यै
पढ़बाक उमरि छल छलौँ इक्कीस के
काँलेज के छोड़िकऽ अहाँमेँ ओझरेलौँ यै
मुकुन्द अछि प्रेमी अहाँकँ सभ जानैये
जानसँ बेसी चाहे जे तकरा गंवेलौँ यै
सरल वर्णिक बहर ,वर्ण 15
©बाल मुकुन्द पाठक ।।
गजल
आइ हमर मोन बड्ड खनहन अछि
ककरोसँ हमरा तँ नै अनबन अछि
तरुआ तरकारी आ पापड बनि गेल
देखूँ चूल्हा पर भातो ले अदहन अछि
आसिन एलै बजरखसुआँ गर्मी गेलै
ठंढा ठंढा पुरबा बहै सनसन अछि
फेर दुर्गा मेला हेतै नाच आ लीला हेतै
देखूँ खुदरा पैसा बाजै झनझन अछि
घर परिवार मे तिहार के दिन एलै
अंगना मे चलैत नेना ढ़नमन अछि
कनिये दिनके तँ छै ई पावैनक मजा
कातिकक बाद तँ ऊहे अगहन अछि
सरल वर्णिक बहर ,वर्ण 15
€€बाल मुकुंद पाठक
गजल
गजल
अहाँ बैसला पर कि पाएब एतौ
रहब काजके
बिन कि खाएब एतौ
कतोऽ दुख कतोऽ सुख लिखल अछि तँ सबटा
कियै
हाथ कर्मसँ हटाएब एतौ
हयौ दोष आ गुणतँ हाएत सभँमेँ
बिना गलत
हम नै पराएब एतौ
अहाँ बिसरि अप्पन पुरनका बबंडर
चलूँ नव
विचारसँ नहाएब एतौ
कहल केकरो मानबै बात नै जौँ
तँ भूखल अहाँ
मरि कनाएब एतौ
बहरे-मुतकारिब ।फऊलुन(मने122)चारि बेर।
~ ~ ~ ~
~ ~ ~ ~ बाल मुकुन्द पाठक ।।
कियै हाथ कर्मसँ हटाएब एतौ
हयौ दोष आ गुणतँ हाएत सभँमेँ
बिना गलत हम नै पराएब एतौ
अहाँ बिसरि अप्पन पुरनका बबंडर
चलूँ नव विचारसँ नहाएब एतौ
कहल केकरो मानबै बात नै जौँ
तँ भूखल अहाँ मरि कनाएब एतौ
बहरे-मुतकारिब ।फऊलुन(मने122)चारि बेर।
~ ~ ~ ~ ~ ~ ~ ~ बाल मुकुन्द पाठक ।।
गजल
गजल
अहाँ हमरा बिसरि रहलौँ
वियोगे हम तँ
मरि रहलौँ
घुसिकँ कोनाकँ देहेमेँ
अहाँ हमरा पसरि
रहलौँ
बिसरऽ ई लाख चाही हम
बनिकऽ लस्सा लसरि रहलौँ
कियै केलौँ अहाँ ऐना
करेजसँ नै ससरि रहलौँ
छुटल घर आ अहूँ
छुटलौँ
दुखेँ हम आब मरि रहलौँ
बहरे -हजज ।
'मफाईलुन'
(मने 1222) दू बेर ।
~ ~ ~ ~ ~ बाल मुकुन्द पाठक ।।
अहाँ हमरा पसरि रहलौँ
बिसरऽ ई लाख चाही हम
बनिकऽ लस्सा लसरि रहलौँ
कियै केलौँ अहाँ ऐना
करेजसँ नै ससरि रहलौँ
छुटल घर आ अहूँ छुटलौँ
दुखेँ हम आब मरि रहलौँ
बहरे -हजज ।
'मफाईलुन' (मने 1222) दू बेर ।
~ ~ ~ ~ ~ बाल मुकुन्द पाठक ।।
बाल गजल
मेला चलब हमहुँ कक्का यौ
पहिरब आइ सूट पक्का यौ
खेबै जिलेबी आ झूलब झूला
संगे संग किनब फटक्का यौ
बैट किनब क्रिकेट खेलै ले
आबि कऽ खूब मारब छक्का यौ
साझेसँ अखारामे कुश्ती हेतै
पहलवानोँ तँ छै लडक्का यौ
अन्तिम बेर छी एतौ हम तँ
जाएब बाबू लऽग फरक्का यौ
कोरा मे कने लिअ ने हमरा
ई भीड़ मेँ मारि देत धक्का यौ
चलू ने जल्दी किनै ले जिलेबी
नै तँ उड़ि जाएत छोहक्का यौ
बाबूओसँ बेसी अहीँ मानै छी
छी बड्ड नीक हमर कक्का यौ
सरल वर्णिक बहर ,वर्ण 11
~ ~बाल मुकुन्द पाठक ।।
गजल
गजल
आँखिसँ खसैत नोर रुकत की नै
नोरक सरस
आबो सुखत की नै
सुखिकऽ ठोर आब गेल अछि फाटि
फाटल ठोर
फेरोसँ जुटत की नै
बेकल जिनगी भरि गेल दर्दसँ
करेजक बेकलता
मेटत की नै
आँखिक पलक फूलि गेल कानि कऽ
बंद भेल आँखि फेरो
खुजत की नै
जीबाक चाह तँ हटि गेल मोनसँ
मरलोऽ पर दुख ई छुटत
की नै
सरल वर्णिक बहर ,वर्ण 13
...............बाल मुकुंद
पाठक ।।
फाटल ठोर फेरोसँ जुटत की नै
बेकल जिनगी भरि गेल दर्दसँ
करेजक बेकलता मेटत की नै
आँखिक पलक फूलि गेल कानि कऽ
बंद भेल आँखि फेरो खुजत की नै
जीबाक चाह तँ हटि गेल मोनसँ
मरलोऽ पर दुख ई छुटत की नै
सरल वर्णिक बहर ,वर्ण 13
...............बाल मुकुंद पाठक ।।
बाल गजल
बाल गजल
हाएत दिवाली जड़तै दीप
आँगने
आँगन बड़तै दीप
घर दुआरि आँगन सँभमेँ
डेगे डेऽग पर जड़तै
दीप
अन्हार रातिमेँ इजोत दैले
मोमबत्ती संगे लड़तै दीप
हम सब खेलब हुक्का पाती
लेसै लेल काज पड़तै दीप
चुक्का
डिबिया सबसँ मिलके
गाम प्रकाशसँ भरतै दीप
करै लेल घरकँ
द्वारपाली
अन्हार रातिसँ लड़तै दीप
सरल वर्णिक बहर ,वर्ण 11.
.................................................
डेगे डेऽग पर जड़तै दीप
अन्हार रातिमेँ इजोत दैले
मोमबत्ती संगे लड़तै दीप
हम सब खेलब हुक्का पाती
लेसै लेल काज पड़तै दीप
चुक्का डिबिया सबसँ मिलके
गाम प्रकाशसँ भरतै दीप
करै लेल घरकँ द्वारपाली
अन्हार रातिसँ लड़तै दीप
सरल वर्णिक बहर ,वर्ण 11.
..............बाल मुकुंद पाठक ।।
गजल
आस टूटल भाग भूटल
आँखि इनहोरे सँ शीतल
घुरिकँ आबूँ ई जिनगी मेँ
यै छी अहाँ कियैक रुसल
सिनेह केलौँ तेँऽ दुख पेलौँ
कानियोँ के नै चैन भेटल
लहर उठल करेजासँ
लागै कि जेना साँस छूटल
कि करबै जीके ई जिनगी
अहाँक जौँ ना संग भेटल
आस टूटल भाग भूटल
आँखि इनहोरे सँ शीतल
सरल वर्णिक बहर ,वर्ण 10
- - - - - - - बालमुकुंद पाठक ।।
गजल
कि लिखूँ हम गजल उमर नादान अछि
हुनकर दीवाना ई दुनिया जहान अछि
रुपकँ जलवा देखूँ लागै छथि चान सन
गोल गोल गोर गाल पूर्णिमा समान अछि
केश अहाँक रेशम सन आँखि मृग जेना
धायल भेलौँ देखिकँ होश नै ठेकान अछि
...
गुलाबी गाल पर नीक लागै ठोरक लाली
अहीँमे अटिकगेल छौड़ासभँकँ जान अछि
कमर जे लचकैये देखि मोन बहकैये
'मुकुन्द' के लागे जेना हुस्नके दोकान अछि
सरल वर्णिक बहर ,वर्ण 16
. . . . . . . . . . . . . . . . . . . . .
. . . . . . . . .बाल मुकुन्द पाठक ।।
गजल
फेर आइ आँखिसँ नोर बहाबै छी
रहि रहि अहीकँ बात घुराबै छी
कतै छै सिनेह ई कोना हम कहूँ
चलि आउ एखनो कियै सताबै छी ।
...
साँझेसँ अँहीँ लेल नोर खसाबै छी ।
देखूँ कानि कानि साँझसँ भोर भेलै
भोरे भोर हम मदिरा चढाबै छी ।
मदिरोसँ बढिकँ अँहीँ मे नशा ये
ओहि नशा लेल फेरसँ बजाबै छी ।
नीन्नोँ नै आबै जौँ सपनो मेँ देखतौँ
सुतबा ले कतै मोनकेँ मनाबै छी ।
हाथ जोडिकँ ई कहौँ हे भगवान
कियै नै अहाँ मुकुन्दसँ मिलाबै छी ।।
सरल वर्णिक बहर ,वर्ण 13
€€ "बाल मुकुन्द पाठक"
गजल
गजल
आइ हम बड़ उदास छी ,कोना कहौँ ककरासँ
ओहि दिनसँ कानैत छी यौ,अहाँ गेलौँ जहियासँ
हे यौ हमर प्रीतम ,अहाँ एखनो तऽ घर आबूँ
दिन राति हम एतबे , प्रार्थना करै छी दैबासँ
चारिये दिन तँ बुझियौ ,चारि साल सन बीतल
अहाँसँ बतियाइ लेल फोनो माँगलौँ अनकासँ
पछबा के बहलासँ ,बात एगो इयाद आएल
चलि गेलौँ नैहर हम तँ ,रुसल छलौँ अहाँसँ
चाही नै कपडा लत्ता ,और चाही नै धन दौलत
एतबे कहौँ मुकुन्द चलि आबु,जल्दी पटनासँ
सरल वार्णिक बहर
वर्ण-18
गजल
हे भगवान अपन ताकत देखा दिअ
हुनका क्षण मे हमरा लग बजा दिअ
बहुत दिनसँ तरसैत छी प्रेम लेल
सोलहो श्रृंगार मे एहि ठाम पठा दिअ
दिन- राति आँखि सँ कोसी गंडक बहबौँ
बान्ह टूटल ई गामक गाम बहा दिअ
कानैत कानैत हमरा अहाँ हँसा दिअ
हुनको हमरे सन हालत बना दिअ
असगर बैसल छी नै नीन्न नै चैन आबै
मुकुन्द हमरासँ तँ गले लगबा दिअ
दिन- राति आँखि सँ कोसी गंडक बहबौँ
बान्ह टूटल ई गामक गाम बहा दिअ
कानैत कानैत हमरा अहाँ हँसा दिअ
हुनको हमरे सन हालत बना दिअ
असगर बैसल छी नै नीन्न नै चैन आबै
मुकुन्द हमरासँ तँ गले लगबा दिअ
गजल
अहाँक बिना कोना कऽ रहबै हम
चाँन जकाँ मुँह नै बिसरबै हम
बड़ दिनसँ प्यासल छी मिलनक
सिन्धुक गहराई मेँ डुबबै हम
अहाँ रुप केर भरल खजाना छी
तँए रुपक दीवाना बनबै हम
अछि मोरनी सन के चालि अहाँ के
अहाँक संगे नाँचि के देखबै हम
ई मोन कहै छै एक ना एक दिन
अहाँ सँ कतौ नै कतौ भेटबै हम
'मुकुन्द' पुछैत अछि हे मृगनैनी
कहि दिअ कनियाँ बनबै हम ।।
बाल मुकुन्द पाठक ।
गजल
हमरा तऽ एको दिन ,साल जकाँ भारी लागै
देह हाथ सुखल हमर ,केशोँ नै माथा मेँ
अईना मेँ देखलासँ बडका बेमारी लागै
खाई पीयै मेँ हमरा किछो ,नीको नै लागैये
भात दालि कि खाईब ,निको नै सोहारी लागै
कि कहब हम बाबूकेँ ,केना देखेबै मुँह
पटना मेँ पढ़ल अनेरे मोन भारी लागै
देखै छी फोटो जौँऽ , उ और याद आबैत छथि
मुकुन्द के अहाँ बिना रहल लचारी लागै ।।
गजल
कियो बात मानै नै छी छै की खराबी शराब पीबै छी
हम तँ दिन राइत घुरिआइ छी मोन पाड़ि रहि रहि
हुनकर याद आएल बात घुराबी शराब पीबै छी
एक दिन उ हमरा नजरमे बसेला प्यार जगेला
हम दिलकेँ हुनक प्यारमे दौड़ाबी शराब पीबै छी
कहियो गाछीमे बैस नयन मिलेला मोबाइलसँ बतियेला
उ अपन दुनिया बसेलाऽ हमरा पागल बनेला
हुनकर चक्करमे मुकुन्द भेलै शराबी शराब पीबै छी
शुक्रवार, 28 दिसंबर 2012
लाशसँ भरल ट्रेन
अपन लक्ष्यक पाँछा करैत ट्रेन बिहारक सीमामे प्रवेश कएलक । ट्रेन बक्सर स्टेशनपर रुकल । तीनटा, 24-25 सँ 30 बर्खक बिचक बलिस्ट युवक एके संगे भीड़केँ चिड़ैत जबड़दस्ती डिब्बामे प्रवेश कएलक । ओ तीनू सभकेँ ठेलैत धकलैत आगू बढ़ि ओतए जा कए ठार भेल जतए दिल्लीसँ चढ़ल परिवार बैसल छल । ओ तीनू अपनामे हा-हा-ही-ही ठठ्ठा करैत ओतेकदूरक वातावरणकेँ अभद्र बना देलक । ओतबोपर नहि माइन तीनूकेँ तीनू सिगरेट निकाइल कए ओकर नम्हर - नम्हर कश मारै लागल । तीनूक विषाक्त गप्पेकेँ पचेनाइ मुश्किल भए रहल छल ओहिपर आब सिगरेटक लछेएदार धुवाँक जहर, असहनीय होएत । दिल्लीसँ आबिरहल परिवारक पुरुष विनम्रसँ बजलनि - "भाइ साहब ! सिगरेट बंद करू, एहिठाम स्त्री धिया-पुता सभ छैक एकर धुवाँ सहनाइ असहनीय भs रहल छैक ।"
तीनू उदण्डमे सँ एकटा - "अरे वाह ! सिगरेट हमर, पाइ हमर, मुँह हमर तेँ हम सभ किएक नहि पीबू ?"
दिल्लीसँ आबिरहल परिवारक पुरुष - "मुदा हमरा सभकेँ असुबिधा भs रहल अछि ।"
"असुबिधा ! अरे वाह, बेसी असुबिधा अछि तँ अहीँ सभ दोसर डिब्बामे चलि जाउ ।"
"हम सभ दोसर डिब्बामे किएक चलि जाउ, हमरा सभ लग रिजर्वेशन अछि, बिना रिजर्वेशनक तँ अहाँ सभ छी ओहूपर अनैतिक काज कए रहल छी । ट्रेनमे बीड़ी सिगरेट पीनाइ अपराध छैक ।"
"अरे वाह ! अपने तँ उकील साब छी (दुनू हाथ जोरैत ) धन्य छी उकीलसाब, अपराध ! हा हा हा .... अपराध ई कोन अपराध भेलैह, अपराध होएत जखन अहाँक सुन्नर कनियाँकेँ लs कए भागि जाइ ।"
एतबा कहैत तीनूकेँ तीनू भीतर आगू बढ़क प्रयास कएलक आ एहि प्रयासमे किछु धक्का- मुक्की सेहो भेलै । तीनू आगू बढ़ि मर्यादाक सीमासँ बाहर बढ़ैए बला छल की रेलवे पुलिसक दूटा जवान कन्हापर बन्दूक रखने गस्त लगबैत ओहि डिब्बामे आएल । ओकरा देखते मातर तीनू ओहिठामसँ लंकलागि कए भागि गेल । मुदा ओहि डिब्बाक ठसाठस भरल भीड़मे सँ केकरो सहास नहि भेलै जे मात्र तीन गोट कपाटक मनुखसँ बाजि लड़ि कए एकटा नीक परिवार, जेकरा संगे की करीब 17-18 घंटा पाछूसँ यात्रा कए रहल छल रक्षा करी । आ ओ सहास हेतैक कोना । कियो जीबित होए तहन ने । सभ के सभ लाश अछि । एहन लाश जे अखबार पढ़ैत अछि, समाचार सुनैत अछि, यात्रा करैत अछि मुदा कोनो अनैतिक बातक पाँछा आबाज नै उठाबैत अछि ।
*****
जगदानन्द झा 'मनु'
गजल
बुधवार, 26 दिसंबर 2012
MODERN MAITHILI DRAMA- संकर्षण, मिथिलाक बेटी, पंचवटी, कम्प्रोमाइज, झमेलिया बिआह, नो एण्ट्री: मा प्रविश, रिहर्सल, भाग रौ आ बलचन्दा, बेटीक अपमान आ छीनरदेवी
मंगलवार, 25 दिसंबर 2012
गजल
नीक नीक लोकक ई केहन काज अछि
बेटा बेचैत नै कनिको किए लाज अछि
मायाक महिमा सगरो पसरल अछि
जतए देखू आब रुपैयाक राज अछि
धर्म निकलैत अछि पाखण्डमे बोड़ि क'
नवका आइ केहन एकर शाज अछि
बैमानी शैतानी बिच्चेठाम पोसाइ छैक
शुद्धाक जीवनमे तँ खसल गाज अछि
अप्पन बड़ाइमे 'मनु' बुड़ाइ करै छी
माथक बनल ई कएहन ताज अछि
(सरल वार्णिक वर्ण, वर्ण - 15)
YOUNG TURKS- MAITHILI POETS मैथिलीक युवा तुर्कक पोथी- "हम पुछैत छी", "अनचिन्हार आखर", "निश्तुकी", "अर्चिस", "वर्णित रस", "मोनक बात", "नव अंशु"
रविवार, 23 दिसंबर 2012
शनिवार, 22 दिसंबर 2012
सभसँ प्रिय बस्तु
रुबाइ
रुबाइ
सिस्टम आइकेँ किए बबाल बनल अछि
नेता सभ तँ एकटा जपाल बनल अछि
बड़का बड़का बागर सभ राज चलबैए
जनताक प्राणेपर सबाल बनल अछि
रुबाइ
गामक अधिकारी भेला सैयाँ हमर
कोना क पकड़तै कियोक बैयाँ हमर
सभक पेटीक माल आब हमरे छैक
सैयाँ लएथिन सभटा बलैयाँ हमर
शुक्रवार, 21 दिसंबर 2012
FARMHOUSE CHICKEN EFFECT-ALL WHITE, BRAHMIN AND IMPOTENT -SAHITYA AKADEMI ANNOUNCES YUVA AWARD IN MAITHILI (REPORT GAJENDRA THAKUR)
मंगलवार, 18 दिसंबर 2012
ज्योतिरीश्वर पूर्व गएर ब्राह्मण-परम्पराक महाकवि विद्यापति (चित्र पनकलाल मंडल) -पनक लाल मण्डलकेँ विदेह सम्मान -चित्रकला लेल -भेटल छन्हि।
मैथिलीक आदिकवि विद्यापति
कवीश्वर ज्योतिरीश्वर(लगभग १२७५-१३५०)सँ पूर्व (कारण ज्योतिरीश्वरक ग्रन्थमे हिनक चर्च अछि), मैथिलीक आदि कवि। संस्कृत आ अवहट्ठक विद्यापति ठक्कुरःसँ भिन्न। सम्भवतः बिस्फी गामक बार्बर कास्टक श्री महेश ठाकुरक पुत्र। समानान्तर परम्पराक बिदापत नाचमे विद्यापति पदावलीक (ज्योतिरीश्वरसँ पूर्वसँ) नृत्य-अभिनय होइत अछि।
बोधि कायस्थ
विद्यापति ठक्कुरःक पुरुष परीक्षामे हिनक गंगालाभक कथा वर्णित अछि। महाकवि विद्यापति (ज्योतिरीश्वर पूर्व मैथिली पदावली सभक लेखक) क विषयमे सेहो गंगालाभक ई कथा प्रचलित आ बादमे विद्यापति ठक्कुरक (संस्कृत आ अवहट्ठक लेखक) विषयमे सेहो गंगालाभक ई कथा प्रचलित भेल।
महाराज शिव सिंह
मिथिला नरेश विद्यापति ठक्कुरः (संस्कृत आ अवहट्ठक लेखक)क आश्रयदाता ओइनवार वंशक महाराज शिव सिंह।
उगना महादेव
महादेव (उगनारूपी) विद्यापतिक अहिठाम गीत सुनबा लेल उगना नोकर बनि रहैत छलाह। मैथिलीक आदिकवि विद्यापति (ज्योतिरीश्वर पूर्व) आ विद्यापति ठक्कुरः (संस्कृत आ अवहट्ठक लेखक आ राजा शिवसिंहक दरबारी) दुनूसँ सम्बद्ध कऽ उगनाक ई कथा प्रसिद्ध भेल।
महाकवि विद्यापति ठाकुर 1350-1435
विद्यापति ठक्कुरः 1350-1435 विषएवार बिस्फी-काश्यप (राजा शिवसिंहक दरबारी) आ संस्कृत आ अवहट्ठ लेखक। कीर्तिलता, कीर्तिपताका, पुरुष परीक्षा, गोरक्षविजय, लिखनावली आदि ग्रंथ समेत विपुल संख्यामे कालजयी रचना। ई मैथिलीक आदिकवि विद्यापति (ज्योतिरीश्वर पूर्व)सँ भिन्न छथि।
सोमवार, 17 दिसंबर 2012
विदेह मैथिली शिशु उत्सव
की मैथिली मात्र मैथिल ब्राह्मणक भाषा छी? -(रिपोर्ट गजेन्द्र ठाकुर)
की मैथिली मात्र मैथिल ब्राह्मणक भाषा अछि?


text:
बिहार मे सरकारी स्कूल के बच्चा सभ के लेल सेहो कम्प्यूटर सं पढ़ाई शुरू भs गेल अछि. ई संभव भेल अछि बिहार सरकार के ‘ई-समर्थ’ योजना के कारण. निजी- सरकारी भागीदारी सं शुरू भेल ई योजना अखन कक्षा 6, 7 आओर 8 के विद्यार्थी के लेल अछि. आगां एहि मे सभ क्लास के बच्चा के शामिल कएल जाएत. विद्यार्थी सभ के लेल 171 तरहक पाठ तैयार कएल गेल अछि जेहि सं बच्चा सभ के पढ़ाई मे रुचि जागए. नवका-नवका चीज नव ढंग सं सीख सकय...सोचि सकय. एक बात आओर जे अखन ई सुविधा बिहार के 244 मिडिल स्कूल मे शुरू कएल गेल अछि. अगर एकर रिपोर्ट उत्साहजनक रहल त राज्य के करीब सभ 25 हजार मिडिल स्कूल मे कम्प्यूटर सं पढाई शुरू करि देल जाएत.
सरकार के कोशिश कम्प्यूटर के जरिए पढ़ाई-लिखाई के बच्चा सभ के लायक बनानाय... प्रभावी शिक्षा देनाय... मन लागय वाला पाठ...कहानी के माध्यम सं रोचक ढंग सं ज्ञान मे विस्तार लनाय अछि. कम्प्यूटर शिक्षा के माध्यम सं बच्चा सभ के आधुनिक शिक्षा मिलय. नव-नव चीज जानय लेल मिलय. कम्प्यूटर शिक्षा के लेल अखन हर स्कूल के तीन टा कम्प्यूटर...एकटा प्रोजेक्टर आओर जेनरेटर देल गेल अछि. एहि सं पहिने स्कूल के मास्टरजी के जरूरी कम्प्यूटर प्रशिक्षण सेहो देल गेल अछि. बिहार के मुख्यमंत्री नीतीश कुमार एहि ई-समर्थ योजना के उद्घाटन कएलखिन्ह.


text:
-श्यामल सुमन-
प्रश्न सोझाँ मे ठाढ़ अछि अप्पन की पहचान।
ताकि रहल छी आय धरि भेटल कहाँ निदान।।
ककरा सँ हम की कहू अपना मे सब मस्त।
समाचार पूछल जखन कहता दुख सँ त्रस्त।।
पँसल व्यूह मे स्वार्थ केर सब देखू बेहोश।
झूठ मूठ मुखिया बनथि खूब बघारथि जोश।।
हम देखलहुँ नहि आय धरि मैथिल सनक विवाह।
दान दहेजक चक्र मे बहुतो लोक तबाह।।
बरियाती केँ नीक नहि लागल माछक झोर।
साँझ शुरू भोजन करत उठैत काल तक भोर।।
रसगुल्ला, गुल्ला बनाऽ खाओत रस निचोड़ि।
खाय सँ बेसी ऐंठ कऽ देता पात मे छोड़ि।।
मैथिलजन सज्जन बहुत लोक बहुत विद्वान।
निज-भाषा, निज-लोक पर कनिको नहि छन्हि ध्यान।।
चोरि, छिनरपन छोड़ि कय करू अहाँ सब काज।
मैथिलजन तखने बचब बाँचत सकल समाज।।
जाति-पाति केँ छोड़िकऽ बनू एक परिवार।
मिथिला के उत्थान हित कोशिश करू हजार।।
अपन लोक बेसी जुटय बाजू मिठका बोल।
सुमन टूटल जौं गाछ सँ तखन ओकर की मोल।।
हमर ईमेल:-hellomithilaa@gmail.com


text:
मारियो द्रागी
मारियो द्रागी (इटाली उच्चारण: [ˈmaːrjo ˈdraːɡi]; जन्म: ३ सेप्टेम्बर १९४७) इटालीक बैंकर तथा अर्थविद् छी जे हाल केन्द्रीय युरोपेली बैंकक प्रमुखक रूपमे कार्यरत अछि । ओ सन् २०११ नोभेम्बर १ सँ एही पदमे बहाल अछि । ओ एहीसँ पहिले बैंक अफ इटालीक गवर्नरक रूपमा सन् २००६ जनवरी सँ सन् २०११ अक्टुबर धरि कार्य केने छल । सन् २०१४ मे आवि फोर्ब्स पत्रिका द्रागीक विश्वको सर्वाधिक शक्तिशाली व्यक्तिसभक सूचीमे ८अम क्रममे रखने अछि ।
प्रारम्भिक जीवन आ करियर[सम्पादन करी]
युरोपेली केन्द्रीय बैंक[सम्पादन करी]
उम्मेदवार[सम्पादन करी]
प्रेजीडेन्सी[सम्पादन करी]
आलोचना[सम्पादन करी]
पुरस्कार आ सम्मान[सम्पादन करी]
सन्दर्भ सामग्री[सम्पादन करी]
- ↑ Baker, Luke (२४ जून २०११), "EU leaders appoint Mario Draghi as new ECB president", Uk.reuters.com, अन्तिम पहुँच २६ जून २०११।
बाह्य जडीसभ[सम्पादन करी]


text:
शनिदिन 660 क जगह पर भेल 675 मेगावाट उत्पादन
90 दिन क भीतर कॉमर्शियल ऑपरेशन क होएत घोषणा
बिहार कए भेटत 330 मेगावाट बिजली
पटना । बाढ़ थर्मल पावर स्टेशन क यूनिट संख्या चार स पूरा क्षमता क संग बिजली क उत्पादन शुरू भ गेल। एकर पुष्टि बाढ़ थर्मल पावर स्टेशन क सहायक प्रबंधक जनसंपर्क विश्वनाथ चंदन केलथि अछि। ओ कहला जे शनिदिन सांझखन 660 मेगावाट क क्षमता क एहि यूनिट मे फुल लोड पर बिजली क उत्पादन शुरू भेल, जे देर राति बढ़िकए 675 मेगावाट तक पहुंच गेल। फुल लोड क संग उत्पादन शुरू भेलाक नब्बे दिन क भीतर एहि यूनिट क कॉमर्शियल ऑपरेशन क घोषणा क देल जाएत। एकर बाद बिहार समेत पूर्वी क्षेत्र क राज्य कए बिजली भेट सकत। ज्ञात हुए जे पिछला मास सिंक्रोनाइजेशन क अवधि समाप्त भ गेल छल। एकर बाद इ नेशनल ग्रिड स जुड़ि गेल छल। आब एहि थर्मल पावर स्टेशन मे 660 मेगावाट क क्षमताक स्टेज दू क यूनिट संख्या चारि क टरबाइन तीन हजार आरपीएम क रफ्तार स चलि रहल अछि। इ यूनिट स्वतंत्र फ्रिक्वेंसी सेहो हासिल क सीधा नेशनल ग्रिड कए बिजली द रहल अछि। नब्बे दिन तक नेशनल ग्रिड कए ट्रायल क तौर पर एहि ठामक बिजली आपूर्ति होएत। कोनो हाल मे आब अगिला वर्ष फरवरी तक एहि संयंत्र स बिहार समेत कईटा राज्य कए बिजली उपलब्ध करा देल जाएत। बिहार कए एहि यूनिट स पचास फीसदी यानी 330 मेगावाट बिजली भेटत। बिहारक इ पहिल सुपर क्रिटिकल तापघर अछि, जे कम ईधन मे पूरा क्षमता क संग बिजली क उत्पादन क रहल अछि। आब 660 मेगावाट क यूनिट संख्या पांच क कमीशनिंग शुरू क देल गेल अछि। जुलाई स एहि यूनिट मे सेहो उत्पादन शुरू भ जाएत। फेर स्टेज-एक मे 660 मेगावाट क क्षमता क बचल तीन यूनिट क कमीशनिंग आ सिंक्रोनाइजेशन क काज शुरू होएत। फेर सबटा पांच यूनिट स 33 सौ मेगावाट बिजली क उत्पादन होएत। वर्ष 2016 तक बाढ़ थर्मल पावर स्टेशन क सबटा यूनिट स 33 सौ मेगावाट बिजली भेटत।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa